hotchpotch/miracl-hf-unified huggingface dataset:
โทคุเมย์ เซนไท โกบัสเตอร์ส เดอะมูฟวี จงปกป้อง โตเกียวเอเนอร์ทาวเวอร์ ไว้ให้ได้!
โทคุเมย์ เซนไท โกบัสเตอร์ส เดอะมูฟวี จงปกป้อง โตเกียวเอเนอร์ทาวเวอร์ ไว้ให้ได้! () เป็นภาพยนตร์ซีรีส์ซูเปอร์เซนไทผลิตโดยโตเอะ คัมปะนี ซีรีส์เรื่องโกบัสเตอร์ส เริ่มออกฉายในประเทศญี่ปุ่นเมื่อวันที่ 4 สิงหาคม ค.ศ. 2012 พร้อมกับภาพยนตร์เรื่อง มาสค์ไรเดอร์โฟร์เซ มุ่งสู่ห้วงอวกาศของทุกคน!
มนัญญา ตริยานนท์
มนัญญา ตริยานนท์ หรือ เบนซ์ ชื่อเดิม มนัญญา ปานหนวดงาม เกิดเมื่อวันที่ 24 เมษายน พ.ศ. 2527 อดีตนักแสดงสังกัดสถานีโทรทัศน์สีกองทัพบกช่อง 7 มักรับบทร้ายสลับดี สำเร็จการศึกษาระดับปริญญาตรีจาก คณะนิเทศศาสตร์ มหาวิทยาลัยรังสิต เบนซ์เข้าวงการตั้งแต่เข้ามาเทสละครเป็นเรื่องแรกชื่อเรื่องว่า พลิกดินสู่ดาว จากนั้นก็มีผลงานทั้ง ถ่ายแบบและงานละคร
สัทวิทยา
สัทวิทยา, สรวิทยา หรือ วิชาระบบเสียง () เป็นการศึกษาที่เกี่ยวกับเรื่องเสียงในภาษา โดยแยกย่อยออกเป็น 2 แขนง คือ สัทศาสตร์ (phonetics) และสรศาสตร์ (phonemics)
สัทศาสตร์ เป็นการศึกษาเกี่ยวกับลักษณะของเสียงในภาษาพูด มีแขนงย่อยอีก 3 สาขาคือ สรีรสัทศาสตร์ (articulatory phonetics) สวนสัทศาสตร์ (Acoustics phonetics) และโสตสัทศาสตร์ (auditory phonetics)
สรีรสัทศาสตร์ เป็นศาสตร์ที่ว่าด้วยการเปล่งเสียงแต่ละเสียงว่าใช้อวัยวะคือ ลิ้น ริมฝีปาก เส้นเสียงแต่ละเส้นเสียง และลมออกทางช่องปากหรือช่องจมูก เป็นต้น
สวนสัทศาสตร์ [สะ-วะ-นะ-สัด-ทะ-สาด], สวันศาสตร์, กลสัทศาสตร์ หรือ นินาทสัทศาสตร์ เป็นศาสตร์ที่เกี่ยวกับลักษณะของคลื่นเสียงที่เปล่งออกมาว่าอยู่ในลักษณะใด เช่น ระดับเสียง ระดับความถี่ของเสียง มีการใช้เครื่องมือทางวิทยาศาสตร์เข้ามาช่วยในด้านการออกเสียง เรียกว่า Sound Spectrogragp Oscillograph เป็นต้น
โสตสัทศาสตร์ เป็นการศึกษาเกี่ยวกับกระบวนการรับฟัง เสียงประเภทต่าง ๆ ที่มักจะเกี่ยวข้องโดยตรงกับการทำงานของสมอง เช่น เสียงพูดมีระดับสูง ต่ำมีส่วนส่งผลทางด้านจิตใจ
สรศาสตร์ หรือ วิชาหน่วยเสียง เป็นการศึกษาภาษาศาสตร์ในด้านที่เกี่ยวกับหน่วยเสียง (phonemes) โดยศึกษาว่า เสียงในภาษาเสียงใดที่เป็นสิ่งสำคัญที่สามารถทำให้ความหมายของคำแตกต่างกัน 
เช่น คำว่า พา - ปา ในภาษาไทยมีความหมายที่แตกต่างกันเนื่องจากเสียงพยัญชนะ (เช่น ph="พ" ซึ่งโดยทั่วไปแล้วฝรั่งจะอ่าน 'ph'เป็นเสียง"ฟ" แต่คนไทยเข้าใจว่า 'ph'คือ"พ" อย่างในคำว่า "ภูเก็ต" คนไทยจะเขียนเป็น "Phuket" และตัวพยัญชนะ 'p' อย่างในคำว่า "ประตูน้ำ"="Pratunam" ซึ่งคนไทยตั้งให้เป็นเสียง"ป"ในทางมาตรฐานสัทศาสตร์ไทย สองพยัญชนะดังกล่าวมีหน่วยเสียงที่ใช้แทนกันไม่ได้ แม้ว่าบางครั้งอาจจะมีกลไลในการอ่านออกเสียงใกล้เคียงกัน) ดังนั้นการอ่านไม่ชัดเจนก็อาจจะนำไปสู่ความหมายที่เปลี่ยนได้ สรุปได้ว่าการหาหน่วยเสียงนั้นก็คือ การนำเสียงในภาษามาวิเคราะห์อย่างมีหลักเกณฑ์เพื่อดูว่าเสียงในภาษาใดทำให้คำมีความหมายแตกต่างกันได้
ดีปา นูซันตารา ไอดิต
ดีปา นูซันตารา ไอดิต () เป็นผู้นำพรรคคอมมิวนิสต์อินโดนีเซียระหว่าง พ.ศ. 2494 – 2508 เขามีบทบาทสำคัญในการฟื้นฟูพรรคคอมมิวนิสต์อินโดนีเซีย พรรคคอมมิวนิสต์อินโดนีเซียขยายตัวมากระหว่างประชาธิไปไตยแบบชี้นำของซูการ์โน ก่อนจะถูกทหารปราบปรามอย่างราบคาบหลังเหตุการณ์กบฏ พ.ศ. 2508
ไอดิตเกิดที่เมืองเมดัน เกาะสุมาตราเมื่อ 30 กรกฎาคม พ.ศ. 2466 เขาอพยพมาอยู่จาการ์ตาเมื่ออายุได้ 11 ปี เขาเข้าศึกษาในโรงเรียนทางการพาณิชย์แต่ต้องออกกลางคันเมื่อญี่ปุ่นบุกเข้าอินโดนีเซียใน พ.ศ. 2485 ไอดิตเข้าร่วมขบวนการทางการเมืองตั้งแต่ พ.ศ. 2482 โดยเข้าร่วมขบวนการเกอรินโตที่นิยมฝ่ายซ้ายของอามีร์ ซารีฟุดดิน ทำให้เขาได้ศึกษาลัทธิมากซ์ก่อนจะเข้าเป็นสมาชิกพรรคคอมมิวนิสต์อินโดนีเซียใน พ.ศ. 2486 หลังสงครามโลกครั้งที่ 2 ไอดิตทุ่มเทเวลาให้กับการจัดตั้งพรรคคอมมิวนิสต์ที่ถูกต้องตามกฎหมาย ต่อมาเมื่อพรรคคอมมิวนิสต์นำโดยมุซโซก่อการกบฏที่ล้มเหลวที่เมืองมาดียุน พ.ศ. 2490 ไอดิตต้องลี้ภัยไปจีนและเวียดนามก่อนจะกลับมาใน พ.ศ. 2493 และได้จัดตั้งพรรคคอมมิวนิสต์ใหม่อีกครั้งหนึ่ง เขาได้เป็นเลาธิการพรรคใน พ.ศ. 2494 และได้เป็นประธานพรรคในเวลาต่อมา
ในช่วงแรก พรรคคอมมิวนิสต์เป็นพันธมิตรกับพรรคเปเอ็นอีของซูการ์โนและได้รับความนิยมสูง ต่อมาเมื่อระบบรัฐสภาล้มเหลว ซูการ์โนนำประชาธิปไตยแบบชี้นำมาใช้ ไอดิตสนับสนุนซูการ์โนอย่างเต็มที่ และทำให้เกิดความขัดแย้งกับกลุ่มกองทัพบกและผู้นำศาสนาที่อยู่ฝ่ายตรงข้ามกับซูการ์โน และตั้งแต่ พ.ศ. 2508 เป็นต้นมา พรรคคอมมิวนิสต์สนับสนุนให้ซูการ์โนใช้นโยบายที่แข็งกร้าวกับฝ่ายตรงข้ามมากขึ้น เช่น ยุบพรรคเมอรีบาของกลุ่มต่อต้านคอมมิวนิสต์ และเสนอให้ซูการ์โนจัดตั้งกองทัพประชาชน
ในเดือนตุลาคม พ.ศ. 2508 เกิดกบฏที่ฐานทัพอากาศที่ฮาลิม นายพลในกองทัพหลายคนถูกสังหาร กองทัพบกอ้างว่าพรรคคอมมิวนิสต์เกี่ยวข้องกับกบฏและขณะเกิดเหตุได้อยู่ในฮาลิมด้วย ซูฮาร์โตปราบปรามฝ่ายกบฏสำเร็จและถอดถอนซูการ์โนออกจากอำนาจ ปราบปรามพรรคคอมมิวนิสต์อย่างรุนแรง ไอดิตถูกทหารจับกุมและถูกประหารชีวิตเมื่อ 22 พฤศจิกายน พ.ศ. 2508 ขณะมีอายุ 42 ปี
แสงอาทิตย์
แสงอาทิตย์ เป็นรังสีคลื่นแม่เหล็กไฟฟ้าส่วนหนึ่งที่ปล่อยออกจากดวงอาทิตย์ โดยเฉพาะอย่างยิ่งแสงในช่วงอินฟราเรด แสงที่ตามองเห็น และอัลตราไวโอเล็ต บนโลก แสงอาทิตย์ถูกกรองผ่านชั้นบรรยากาศโลก และเห็นชัดเป็นแสงกลางวันเมื่อดวงอาทิตย์อยู่เหนือเส้นขอบฟ้า แสงอาทิตย์มีสีขาว เกิดจากแสงทั้ง7สีมารวมกัน โดยแสงอาทิตย์จะมีความยาวคลื่นประมาณ
400-700nm แสงที่ความยาวคลื่นต่ำสุดคือสีม่วง สีน้ำเงิน จนมาถึงสีแดง ที่มีความยาวคลื่นประมาณ 700nm
เมื่อรังสีจากดวงอาทิตย์โดยตรงไม่ถูกเมฆกั้น แสงอาทิตย์จะเป็นแสงจ้าและรังสีความร้อนประกอบกัน เมื่อรังสีจากดวงอาทิตย์โดยตรงถูกเมฆกั้นหรือสะท้อนออกไปโดยวัตถุอื่น จะเห็นไปแสงพร่ากระจาย (diffused light)
แสงอาทิตย์ใช้เวลาเดินทางถึงโลกราว 8.3 นาที โดยเฉลี่ย ต้องใช้พลังงานระหว่าง 10,000 ถึง 170,000 ปีจึงจะออกจากภายในดวงอาทิตย์ แล้วค่อยถูกเปล่งจากพื้นผิวเป็นแสงได้
แสงอาทิตย์โดยตรงมีประสิทธิภาพความส่องสว่างอยู่ที่ราว 93 ลูเมนต่อวัตต์ของฟลักซ์การแผ่รังสี แสงอาทิตย์สว่างให้ความสว่างประมาณ 100,000 ลักซ์หรือลูเมนต่อตารางเมตรที่พื้นผิวโลก องค์ประกอบของแสงอาทิตย์ที่ระดับพื้นต่อตารางเมตร เมื่อดวงอาทิตย์อยู่ที่จุดเหนือศีรษะ อยู่ที่ราว 527 วัตต์ของรังสีอินฟราเรด 445 วัตต์ของแสงที่ตามองเห็น และ 32 วัตต์ของรังสีอัลตราไวโอเล็ต บนชั้นบรรยากาศ แสงอาทิตย์เข้มกว่าประมาณ 30% โดยมีสัดส่วนอัลตราไวโอเล็ตสูงกว่าสามเท่า รังสีอัลตราไวโอเล็ตที่เพิ่มขึ้นนี้ส่วนใหญ่ประกอบด้วยอัลตราไวโอเล็ตคลื่นสั้นที่เป็นอันตรายต่อสิ่งมีชีวิต
แสงอาทิตย์ เป็นพลังงานรูปแบบหนึ่ง ที่เกิดจากปฏิกิริยานิวเคลียร์ฟิวส์ชัน (Nuclear fusion)  บนดวงอาทิตย์  เกิดจากการหลอมรวมตัวกันของอะตอม ของธาตุไฮโดรเจน กลายเป็นอะตอมของธาตุฮีเลียม ในการเกิดปฏิกิริยานี้ จะให้พลังงานมหาศาล และพลังงานรูปหนึ่งที่เกิดขึ้นนี้ แผ่รังสีในรูปคลื่นแม่เหล็กไฟฟ้า มายังโลกของเรา ที่เราพอสังเกตเห็นได้ในรูปของความร้อน และแสง ที่เราเรียกว่า แสงแดด หรือแสงอาทิตย์  คลื่นแม่เหล็กไฟฟ้าที่แผ่รังสีมาจากดวงอาทิตย์นี้มีความยาวคลื่นต่างๆ ตั้งแต่ความยาวคลื่นมากกว่า 1,000  ไมครอน  (Micron)  ต่อเนื่องกันจนถึงสั้นกว่า  0.2  ไมครอน  (200 นาโนเมตร)  ในบรรดาคลื่นแสงที่แผ่มาจากดวงอาทิตย์ทั้งหมด แสงสีเหลืองที่มีความยาวคลื่น  0.55  ไมครอน  (550 นาโนเมตร)  เป็นคลื่นแสงที่มี ปริมาตรความเข้มสูงสุด ดังแสดงด้วยเส้นกราฟสเปคตรัม  (Spectrum)  ของคลื่นแสง และแสงแดดเป็นคลื่นแสง ที่เหมาะสมที่พืชใช้ในการสังเคราะห์แสงสร้างชีวมวล (Biomass) และมี่ส่วนทำให้พืชและสัตว์ดำรงชีวิตอยู่บนโลกนี้ได้
รายนามนายกรัฐมนตรีอินโดนีเซีย
ต่อไปนี้เป็นรายนามนายกรัฐมนตรีของอินโดนีเซียระหว่าง พ.ศ. 2488–2509
ข้อมูลจากสองแหล่ง
ซูกีมัน วีร์โยซันโจโย
ซูกีมัน วีร์โยซันโจโย () เกิดเมื่อ พ.ศ. 2441 ที่เมืองซูราการ์ตา จังหวัดชวาตะวันตก เป็นนักการเมืองอินโดนีเซียที่สังกัดพรรคมาชูมี เขาได้เป็นนายกรัฐมนตรีของอินโดนีเซียระหว่างเดือนเมษายน พ.ศ. 2494 - เดือนเมษายน พ.ศ. 2495 เขาเสียชีวิตเมื่อ พ.ศ. 2517
คนสืบผี
คนสืบผี (; ) เป็นมังงะที่เขียนและวาดโดย เมย์บี (MAYBE) การ์ตูนชุดนี้จัดพิมพ์โดยสแควร์เอนิกซ์ และตีพิมพ์อย่างต่อเนื่องในนิตยสารมันธลีกันกันโจ๊กเกอร์ตั้งแต่วันที่ 22 เมษายน ค.ศ. 2009 ส่วนฉบับอะนิเมะดัดแปลงโดยซิลเวอร์ลิงก์ออกอากาศระหว่างเดือนเมษายนและมิถุนายน ค.ศ. 2012 และได้รับสิทธิ์จากเซนไทฟิล์มเวิร์กสำหรับการจัดฉายในอเมริกาเหนือ
เป็นเรื่องราวของนักเรียนมัธยมปีหนึ่งที่มีชื่อว่า นียะ เทอิจิ ผู้ซึ่งเริ่มเข้าเรียนที่โรงเรียนเอกชนเซเคียว นั้นมีเรื่องเล่าลึกลับในโรงเรียนมากมาย เมื่อเขาได้หลงเข้าไปในอาคารเก่าหลังหนึ่งของโรงเรียน เขาก็ได้พบกับหญิงสาวคนหนึ่งชื่อ คาโนเอะ ยูโกะ ผู้ซึ่งได้เปิดเผยตัวเองว่าเป็นผีที่ไม่มีความทรงจำ นียะจึงตัดสินใจที่จะสืบหาสาเหตุการตายของเธอและได้ทำการช่วยเหลือผู้ที่ประสบกับปัญหาต่างๆ โดยมองหาเรื่องราวลึกลับเจ็ดประการของโรงเรียนที่มีความเกี่ยวพันกับตัวเธอ โดยตลอดทั้งเรื่องเทอิจิกับยูโกะได้ค้นพบความจริงเกี่ยวกับเรื่องผีเหล่านี้ นั้นมีเรื่องเล่าลึกลับในโรงเรียนมากมาย แต่เรื่องที่โด่งดังที่สุดก็คือ เรื่องของคุณยูโกะ ผีของเด็กนักเรียนหญิงที่ชื่อว่า 'ยูโกะ' ซึ่ง นักเรียนใหม่อย่าง นียะ เทอิจิ ได้บังเอิญได้พบกับนักเรียนหญิง คาโนเอะ ยูโกะ โดยบังเอิญ ก่อนจะได้รับทราบว่าเธอนั้นคือ คุณยูโกะ ที่ถูกกล่าวขวัญถึง ทั้งคู่ได้สนิทชิดเชื้อกัน ก่อนจะพบเงื่อนงำว่า ยูโกะ นั้นอาจจะถูกใครบางคนฆ่าตาย เทอิจิ และ ยูโกะ จึงร่วมกันก่อตั้งชมรมสำรวจเรื่องลึกลับ เพื่อสืบหาว่าใครกันที่เป็นคนฆ่ายูโกะ และทำไมเธอถึงยังติดอยู่ในโรงเรียนแห่งนี้
การดัดแปลงสู่อะนิเมะโดยซิลเวอร์ลิงก์ได้รับการประกาศในนิตยสารมันธลีกันกันโจ๊กเกอร์ฉบับเดือนมกราคม และได้ออกอากาศที่ประเทศญี่ปุ่นช่วงเดือนเมษายนถึงมิถุนายน ค.ศ. 2012 เป็นจำนวน 12 ตอน ส่วนตอนที่ 13 ได้รวมไว้ในดีวีดี/บลูเรย์ชุดที่ 6 รวมถึงในรูปแบบซีมัลแคสต์ผ่านทางเว็บไซต์ครันชีโรล โดยมีเพลงเปิดคือ "CHOIR JAIL" ขับร้องโดยโคะโนะมิ ซุสุกิ ในขณะที่เพลงจบคือ "คะรันโดะริเอะ" (カランドリエ) ซึ่งขับร้องโดยอะกิ โอะไค กับเวอร์ชันพิเศษที่ขับร้องโดยยุมิ ฮะระ ในตอนที่ 11 ทั้งนี้ เซนไทฟิล์มเวิร์กเป็นผู้ถือสิทธิ์อะนิเมะดังกล่าวในอเมริกาเหนือ
สาหร่ายสีทอง
สาหร่ายสีทอง () เป็นสาหร่ายกลุ่มใหญ่ ส่วนใหญ่พบในน้ำจืด
จิตวิทยาเกสทัลท์
จิตวิทยาเกสตัลต์ (, – แก่นหรือรูปทรงแห่งรูปแบบสมบูรณ์ของสิ่ง ๆ หนึ่ง") เป็นทฤษฎีจิตใจและสมองของสำนักจิตวิทยาเชิงทดลองกรุงเบอร์ลิน หลักการเชิงปฏิบัติการของจิตวิทยาเกสตัลต์ คือ สมองเป็นแบบองค์รวม ขนานและเป็นเชิงอุปมาน (analog) โดยมีแนวโน้มจัดระเบียบตนเอง หลักการนี้มีว่า ตามนุษย์มองวัตถุทั้งหมดก่อนค่อยรับรู้ส่วนย่อย เป็นการแนะนัยว่า องค์รวมนั้นโดดเด่นกว่าผลรวมของส่วนประกอบย่อย จิตวิทยาเกสตัลต์พยายามทำความเข้าใจกฎของความสามารถของมนุษย์ที่จะได้รับและธำรงความรับรู้ที่มั่นคงในโลกอันวุ่นวายนี้ นักจิตวิทยาเกสตัลต์กำหนดว่า การรับรู้เป็นผลของอันตรกิริยาซับซ้อนระหว่างสิ่งเร้าทั้งหลาย นัดจิตวิทยาเกสตัลต์มุ่งทำความเข้าใจการจัดระเบียบกระบวนการคิด ขณะที่นักพฤติกรรมนิยมทำความเข้าใจองค์ประกอบของกระบวนการคิด (Carlson and Heth, 2010) ปรากฏการณ์เกสตัลต์เป็นขีดความสามารถสร้างแบบของสัมผัสมนุษย์ โดยเฉพาะอย่างยิ่ง การจดจำรูปทรงและแบบทั้งหมดด้วยตา แทนที่จะเป็นเพียงเส้นตรงและเส้นโค้งหลายเส้นรวมกัน ในวิชาจิตวิทยา จิตวิทยาเกสตัลต์มักค้านต่อโครงสร้างนิยม วลี "ทั้งหมดโดดเด่นกว่าผลรวมของส่วนย่อย" (The whole is greater than the sum of the parts) มักใช้เมื่ออธิบายทฤษฎีเกสตัลต์ แม้จะเป็นการแปลผิดจากวลีดั้งเดิมของคูร์ท คอฟฟ์คา ที่ว่า "ทั้งหมดเป็นคนละอย่างกับผลรวมของส่วนย่อย" (The whole is other than the sum of the parts) ทฤษฎีเกสตัลต์พิจารณาการแยกส่วนจากสถานการณ์รวมมาเป็นสิ่งที่เป็นจริง
รัญญา ศิยานนท์
รัญญา ศิยานนท์ (ชื่อจริง: อรัญญา เอกโกศิยนนท์; ชื่อเล่น: บุ๋ม; เกิด 11 ตุลาคม พ.ศ. 2511) เป็นนักแสดงและผู้กำกับการแสดงชาวไทย
รัญญาเป็นชาวจังหวัดแพร่ นามสกุลเดิมคือ ฮูเซ็น มีเชื้อสายมาจากชาวซิกข์ มีพี่น้อง 4 คน โดยเธอเป็นคนที่ 3 จบการศึกษาจากโรงเรียนโรงเรียนเทศบาลบ้านเชตวัน ต่อด้วยโรงเรียนสุวรรณารามวิทยาคม ได้เข้าไปเป็นนักเรียนการแสดงทางช่อง 3 และมีผลงานโฆษณาและละครทางโทรทัศน์ตั้งแต่อายุ 15-16 ปี โดยไก่ วรายุทธ มิลินจินดา นำมาเป็นนางเอกเต็มตัวเรื่องแรกทางช่อง 3 คือเรื่อง "นางเอก" จากบทประพันธ์ของ "ทมยันตี" ในปี 2529 จากนั้นจึงรับบทนางเอกเพียงไม่กี่เรื่อง ก่อนแจ้งเกิดกับบทร้ายครั้งแรกกับบท "สายน้ำผึ้ง" ในละครเรื่อง "สามีตีตรา" ทางช่อง 3 ซึ่งทำให้เธอมีชื่อเสียงในบทนางร้ายและได้รับบทนี้เป็นส่วนใหญ่ ต่อมาจึงกลับมาเป็นนางเอกอีก 1 เรื่องคือ ทรายล้อมมุก ทางช่อง 3 ในปี 2533 คู่กับ ตฤณ เศรษฐโชค และ สุปราณี เจริญผล แต่ไม่ประสบความสำเร็จเท่านางร้าย
นอกจากนี้จึงแสดงทางภาพยนตร์จอเงินบ้าง และยังมีอัลบั้มเพลงเป็นของตนเอง 1 ชุดในปี พ.ศ. 2531 ชื่อชุด "อะไรจะขนาดนั้น" ค่ายเพลง :Promediamart โดยมีเพลง "เริ่มต้นใหม่" เป็นเพลงเด่น และยังร้องเพลงประกอบละครทาง:ช่อง 3 ที่โด่งดังมี เพลง "รักประกาศิต" (2531) ช่วงไตเติ้ล, เพลง "วณาสวาท" (2533) ใช้ประกอบละครเรื่อง "วนาลี" (ร้องคู่กับ :ศรัณยู วงศ์กระจ่าง) และเพลง "สุดเหงา" ที่ใช้ประกอบละครเรื่อง "ดาวจรัสฟ้า" ปัจจุบันผันตัวมาทำงานเป็นผู้กำกับและผู้จัดละครเบื้องหลัง และยังร่วมแสดงละครบ้างบางเรื่อง"ชุด "อะไรจะขนาดนั้น" (พ.ศ. 2531)
โรคที่ไม่ได้รับการรักษา
โรคที่ไม่ได้รับการรักษา หรือ โรคที่ถูกละเลย () คือกลุ่มของโรคติดเชื้อเขตร้อนที่ระบาดในกลุ่มประชากรที่มีรายได้น้อยในพื้นที่ที่กำลังพัฒนา อาจมีนิยามแตกต่างกันไปตามแต่ละองค์กรที่ทำงานเกี่ยวข้อง โรคเหล่านี้บางโรคมีวิธีป้องกันได้ หรือมีวิธีรักษาได้ในระยะเฉียบพลัน ซึ่งถ้ามีก็มักจะมีเฉพาะในประเทศที่พัฒนาแล้ว แต่ไม่ได้มีแพร่หลายทั่วไป โดยเฉพาะในพื้นที่ยากจนที่ไม่สามารถเข้าถึงยาและการรักษาบางอย่างได้ แม้บางครั้งยาหรือการรักษาเหล่านี้ก็ไม่ได้มีราคาแพงแต่อย่างใด ตัวอย่างเช่น ค่ารักษาโรคพยาธิใบไม้ชิสโตโซมาอยู่ที่ 0.20 ดอลลาร์สหรัฐ ต่อผู้ป่วยเด็ก 1 คน ใน 1 ปี เป็นต้น
ลาง
ลาง () คือ "สิ่งหรือปรากฏการณ์ที่เชื่อกันว่าจะบอกเหตุดีหรือเหตุร้าย"
ลางอาจถูกมองว่าดีหรือร้ายก็ได้ ขึ้นอยู่กับการตีความ สัญญาณเดียวกันอาจถูกตีความต่างกันในต่างวัฒนธรรม ตัวอย่างเช่น ความเชื่อโชคลางในสหรัฐอเมริกาและประเทศยุโรปอื่นชี้ว่า แมวดำเป็นลางบอกโชคร้าย ดาวหางมีทั้งตีความว่าเป็นลางดีและลางร้าย ตัวอย่างที่รู้จักกันดีที่สุดอาจเป็นดาวหางฮัลเลย์ ซึ่งเป็น "ลางร้าย" แก่พระเจ้าฮาโรลด์ที่ 2 แห่งอังกฤษ แต่เป็น "ลางดี" แก่พระเจ้าวิลเลียมผู้พิชิต
ซัมซุง กาแลคซี
ซัมซุง กาแลคซี () เป็นชุดของ สมาร์ตโฟน ที่ออกแบบและผลิตโดยบริษัทซัมซุง อิเล็กทรอนิกส์ โดยผลิตภัณฑ์ก็มีชุดของซัมซุง กาแลคซีเอส ที่เป็นสมาร์ทโฟนที่มีความฉลาดสูงสุด, ซัมซุง กาแลคซี แท็บ ที่เป็นแท็บเล็ต, ซัมซุง กาแลคซี โน้ต เป็นแฟบเล็ตที่มีฟังก์ชันปากกาสไตลัสเพิ่มเข้ามา และซัมซุง กาแลคซี เกียร์ ที่เป็นนาฬิกาอัจฉริยะ
โดยปกติแล้ว สมาร์ทโฟนซัมซุง กาแล็คซี่ได้ใช้ระบบปฏิบัติการแอนดรอยด์ที่สร้างโดยกูเกิลมาโดยตลอด และได้ถูกปรับปรุงส่วนติดต่อผู้ใช้งานให้เป็นในแบบของซัมซุงที่มีชื่อว่าทัชวิซ/ซัมซุง เอกซ์พีเรียนซ์ แต่ต่อมา ในงาน CES 2016 ซัมซุงก็ได้เปิดตัวอุปกรณ์ซัมซุง กาแลคซีรุ่นแรกที่ใช้ระบบปฏิบัติการวินโดวส์ 10 ก็คือรุ่นซัมซุง กาแลคซี แท็บโปร เอส
แฟบเล็ต
แฟบเล็ต ( ,) เป็นสิ่งที่เรียกอุปกรณ์ที่อยู่ระหว่าง "มือถือ" (Phone) กับ "แท็บเล็ต" (Tablet) ซึ่งจะเป็นสมาร์ทโฟน ที่มีขนาดหน้าจอระหว่าง โดยแฟบเล็ตถูกสร้างออกมาเพื่อให้สามารถมีฟังก์ชันสำหรับทำงานระหว่างสมาร์ทโฟนกับแท็บเล็ต โดยแฟบเล็ต จะมีขนาดใหญ่กว่าสมาร์ทโฟนทั่วไป แต่จะเล็กกว่าแท็บเล็ตที่มีขนาดหน้าจอใหญ่กว่า ทำให้มีความสะดวกสบายในการพกพามากกว่าแท็บเล็ต แฟบเล็ตนั้นจะเหมาะสมกับการเข้าอินเทอร์เน็ต และการใช้สื่อมัลติมีเดียต่างๆ ซึ่งมีความเหมาะสมมากกว่าสมาร์ทโฟนปกติ แฟบเล็ตนั้นเริ่มมีมากขึ้นในยุคปัจจุบัน ยกตัวอย่างเช่น ในชุดของ กาแลคซี โน้ต โดย ซัมซุง ซึ่งซอฟต์แวร์ออกแบบมาสำหรับการใช้ปากกาสไตลัส ในการเขียนหรือวาด
แฟบเล็ตที่ได้รับความนิยมมากที่สุดตั้งแต่การเปิดตัวคือ กาแลคซี โน้ต โดยในเดือนมกราคม พ.ศ. 2556 ไอเอชเอส ได้รายงานว่า แฟบเล็ตรุ่นนี้ถูกขายไปแล้ว 25.6 ล้านเครื่องในปี พ.ศ. 2555 และคาดว่าจะเติบโตเป็น 60.4 ล้านเครื่องในปี พ.ศ. 2556 และ 146 ล้านเครื่อง ในปี พ.ศ. 2559
แฟบเล็ตนั้นในช่วงแรกถูกออแบบมาเพื่อตลาดเอเชียที่ผู้บริโภคไม่ต้องการสมาร์ทโฟนที่มีขนาดเล็กเกินไปและแท็บเล็ตที่มีขนาดใหญ่เกินไป เหมือนกับผู้บริโภคในทวีปอเมริกาเหนือ อย่างไรก็ตาม แฟบเล็ตก็ได้ประสบความสำเร็จในทวีปอเมริกาเหนือด้วยสาเหตุหลายๆประการ ซึ่งระบบปฏิบัติการแอนดรอยด์ ตั้งแต่รุ่น 4.0 เป็นต้นมา มีคุณลักษณะเหมาะกับอุปกรณ์ที่มีขนาดหน้าจอใหญ่ เช่นเดียวกับหน้าจอขนาดเล็ก ส่วนผู้ใช้ที่มีอายุมาก ก็ต้องการอุปกรณ์ที่มีขนาดจอใหญ่ๆเช่นกัน เนื่องจากปัญหาด้านสายตา ขณะที่ผู้ผลิตในปัจจุบันก็ผลิตแฟบเล็ตที่มีขนาดหน้าจอ 5.1 ถึง 7 นิ้วมากขึ้น ส่วนทางด้านแอ็ปเปิล (ในยุคของ สตีฟ จ็อบส์) ปฏิเสธที่จะผลิตอุปกรณ์ที่มีหน้าจอใหญ่กว่า ไอโฟน ที่มีขนาดหน้าจอ และเล็กกว่า ไอแพด ที่มีขนาดหน้าจอ ในปี พ.ศ. 2555
ยมหิน
ยมหิน เป็นต้นไม้ประจำจังหวัดแพร่ที่สมเด็จพระนางเจ้าสิริกิติ์ พระบรมราชินีนาถ พระราชทานเพื่อปลูกเป็นต้นไม้ประจำจังหวัด ต้นยมหินมีความสูง 15-25 เมตร เปลือกมีสีน้ำตาลถึงน้ำตาลดำ เพื่อลำต้นมีอายุเพิ่มขึ้น เปลือกในสีแดงออกน้ำตาลชมพู แก่นไม้มีสีเหลืองเข้มถึงน้ำตาลแดง
ใบของต้นยมหิน จะเป็นแบบขนนกปลายคี่ ยาวประมาณ 30-50 เซนติเมตร ใบแก่จะมีรูปร่างใบแบบรูปไข่ หรือรูปขอบขนาน ฐานใบกลมหรือมน ปลายใบแหลม
ผลของต้นยมหิน เป็นแบบผลแห้งมีเปลือกแข็งสีน้ำตาลมีรูปทรงแบบไข่ ขนากยาวประมาณ 2.5-50 เซนติเมตร
เมล็ดของต้นยมหิน มีลักษณะเป็นแผ่นบาง ๆ สีน้ำตาล มีความยาวเป็นสองเท่าของความกว้าง ในแต่ละช่วงของผลจะมีเมล็ดอยู่ประมาณ 60-100 เมล็ด
การใช้ประโยชน์ เป็นไม้ที่เหมาะสำหรับงานที่ใช้ในที่ร่ม สามารถนำไปแปรรูปเป็นสินค้าได้ เช่น ทำเครื่องเรือน, ก่อสร้างบ้านเรือน
แอ่วเมืองแพร่, ภากาศ, หน้า 3
ทฤษฎีเซลล์
ทฤษฎีเซลล์ ในวิชาชีววิทยา เป็นทฤษฎีทางวิทยาศาสตร์ที่อธิบายคุณสมบัติของเซลล์ หน่วยโครงสร้างพื้นฐานในสิ่งมีชีวิตทุกชนิด การพัฒนาทฤษฎีเซลล์ช่วงต้น ในกลางคริสต์ศตวรรษที่ 17 อาศัยความก้าวหน้าของจุลทรรศนศาสตร์ ทฤษฎีเซลล์เป็นหนึ่งในรากฐานของวิชาชีววิทยา
ทฤษฎีเซลล์อธิบายได้ดังนี้
ธีโอดอร์ ชวันน์, มัททิอัส ยาคอบ ชไลเดน และรูดอล์ฟ วีร์โชว์มักได้รับเกียรติว่าเป็นผู้พัฒนาทฤษฎีเซลล์
พระโหราธิบดี
พระโหราธิบดี เป็นบุคคลสำคัญท่านหนึ่งในแวดวงวรรณกรรมในรัชสมัยสมเด็จพระนารายณ์มหาราช แต่ทั้งนี้ ""พระโหราธิบดี"" มิใช่ชื่อบุคคล แต่เป็นตำแหน่งและบรรดาศักดิ์ พระโหราธิบดี เป็นตำแหน่งอธิบดีแห่งโหร หรือโหรหลวงประจำราชสำนัก อีกทั้งยังเป็นผู้ควบคุมหรือเป็นหัวหน้าการประกอบพิธีการต่าง ๆ ที่เกี่ยวกับศาสนาพราหมณ์อีกด้วย ซึ่งต้องเป็นบุคคลที่เป็นผู้รู้หนังสือรวมถึงรอบรู้สรรพวิทยาต่าง ๆ
สมเด็จกรมพระยาดำรงราชานุภาพทรงสันนิษฐานว่า พระโหราธิบดีท่านนี้เป็นชาวเมืองพิจิตร นับถือกันว่าทำนายแม่นยำ เคยทายจำนวนหนูที่สมเด็จพระเจ้าปราสาททองครอบไว้อย่างถูกต้อง และเคยทายว่าไฟจะไหม้ในพระราชวังในสามวันสมเด็จพระเจ้าปราสาททองทรงเชื่อจึงเสด็จไปอยู่นอกวังและปรากฏเป็นจริงดังทำนายเกิดฟ้าผ่าต้องหลังคาพระมหาปราสาททำให้ไฟไหม้ลามไปเป็นอันมาจริง ๆ พระโหราธิบดีเป็นที่รู้จักกันในฐานะของการเป็นผู้ประพันธ์ "จินดามณี" ในปี พ.ศ. 2215 ซึ่งเป็นหนังสือแบบเรียนเล่มแรกของไทย รวมถึงเป็นบิดาของศรีปราชญ์กวีเอกคนสำคัญในรัชสมัยสมเด็จพระนารายณ์มหาราชสันนิษฐานว่าพระโหราธิบดีคงถึงแก่อนิจกรรมตั้งแต่ก่อน พ.ศ. 2223
อัตราผลตอบแทนจากสินทรัพย์ทั้งหมด
อัตราผลตอบแทนจากสินทรัพย์ทั้งหมด () แสดงให้เห็นว่า สินทรัพย์ของบริษัทสามารถทำรายได้ได้มากเพียงใด
อัตราผลตอบแทนจากสินทรัพย์ทั้งหมดสามารถคำนวณได้จาก
ตัวเลขนี้บอกว่า บริษัทสามารถทำอะไรกับสินทรัพย์ที่บริษัทมีอยู่ได้ คือ รายได้มาจากสินทรัพย์ที่บริษัทควบคุมอยู่เท่าไร เป็นตัวเลขที่มีประโยชน์ในการเปรียบเทียบบริษัทที่แข่งขันกันในอุตสาหกรรมเดียวกัน ตัวเลขนี้จะมีค่าหลากหลายขึ้นอยู่กับประเภทอุตสาหกรรม อัตราผลตอบแทนจากสินทรัพย์ทั้งหมดเป็นการชี้การใช้ทุนของบริษัทมาก ซึ่งขึ้นอยู่กับอุตสาหกรรม บริษัทที่ต้องการการลงทุนเริ่มต้นสูงโดยทั่วไปจะมีอัตราผลตอบแทนจากสินทรัพย์ทั้งหมดต่ำ
รางวัลภาพยนตร์แห่งชาติ สุพรรณหงส์ ครั้งที่ 22
รางวัลภาพยนตร์แห่งชาติ สุพรรณหงส์ ครั้งที่ 22 ประจำปี พ.ศ. 2555 จัดโดยสมาคมสมาพันธ์ภาพยนตร์แห่งชาติ โดยมีการประกาศรายชื่อผู้เข้าชิงรางวัล ทั้งหมด 15 รางวัล เมื่อวันพุธที่ 13 กุมภาพันธ์ พ.ศ. 2556 และจัดพิธีประกาศผลรางวัล ในวันศุกร์ที่ 1 มีนาคม พ.ศ. 2556 ณ โรงละครแห่งชาติ กรุงเทพมหานคร นับเป็นการกลับมาใช้สถานที่นี้ในการประกาศผลรางวัลภาพยนตร์เป็นครั้งแรกในรอบเกือบ 30 ปี หลังจากงานประกาศผลรางวัลสุพรรณหงส์ทองคำ ครั้งที่ 5 เมื่อปี พ.ศ. 2527 โดยถ่ายทอดสดในช่องทีวีดาวเทียมเอ็ม ชาแนล และสถานีโทรทัศน์สีกองทัพบกช่อง 7
สำหรับคณะกรรมการตัดสิน ได้รับเกียรติจากผู้ทรงคุณวุฒิจากหลากหลายสาขาอาชีพเข้าร่วมการตัดสินรางวัลครั้งนี้ทั้งสิ้นนำโดย ผศ.สุรพล ชลวิไล ประธานที่ปรึกษาคณะกรรมการ, กฤษฎ์ บุณประพฤทธิ์ ประธานคณะกรรมการ
และกรรมการได้แก่ วิรัช อยู่ถาวร, นคร วีระประวัติ , นาท ภูวนัย, สะอาด เปี่ยมพงศ์สานต์, รศ.ดร.กฤษดา เกิดดี, รศ.ภาวดี สมภักดี, รศ.ปิยกุล เลาวัณย์ศิริ, ประวิทย์ แต่งอักษร, โชคชัย ชยวัฑโฒ, นันทขว้าง สิรสุนทร, ผศ.ดร.ชุษณะ เตชคณา, สุภณวิชญ์ สมสมาน, เกษมศักดิ์ วงศ์รัฐปัญญา, จิระชัย กุลละวณิชย์, ธันว์ บำรุงสุข และ ดร.ขนิษฐา จิตต์ประกอบ
ผู้ที่ได้รับรางวัล จะเน้นด้วย "ตัวหนา"
หมายเหตุ: รางวัลเทคนิคการสร้างภาพพิเศษยอดเยี่ยม ไม่มีภาพยนตร์ผ่านการคัดเลือก
นอกจากการมอบราวัลภาพยนตร์แห่งชาติ สุพรรณหงส์ ครั้งที่ 22 ยังมีการมอบรางวัลสุพรรณหงส์เกียรติยศ ครั้งที่ 22 ในงานด้วย โดยผู้ที่ได้รับรางวัลคือ "ปง อัศวินิกุล" ผู้บุกเบิกการบันทึกเสียงลงฟิล์มสำหรับภาพยนตร์ไทย และเป็นผู้ก่อตั้งห้องบันทึกเสียงรามอินทรา ซึ่งเป็นสถานที่บันทึกเสียงและผสมเสียงภาพยนตร์ในระบบดอลบี สเตอริโอเป็นแห่งแรกในประเทศไทย ปง อัศวินิกุล มีผลงานบันทึกเสียงที่ให้ภาพยนตร์ไทยและต่างประเทศเทศมาแล้วกว่า 1,000 เรื่อง และคว้ารางวัลมาแล้วกว่า 25 รางวัล และเคยได้รับการยกย่องว่าเป็นคนหนึ่งที่มีส่วนสำคัญในการพัฒนาอุตสาหกรรมภาพยนตร์ไทย จึงเป็นเหตุผลที่สมควรได้รับรางวัลสุพรรณหงส์เกียรติยศในครั้งนี้
ตลาดพลู (แก้ความกำกวม)
ตลาดพลู อาจหมายถึง
ยาซูชิ อากิโมโตะ
ยาซูชิ อากิโมโตะ (秋元 康) เป็นผู้ผลิตเพลงชาวญี่ปุ่น, นักแต่งเพลง และนักเขียนบทโทรทัศน์ เป็นที่รู้จักกันดีในการสร้างและสร้างกลุ่มไอดอลชั้นนำของญี่ปุ่น Onyanko Club และ แฟรนไชส์ AKB48 ยอดขายรวมของซิงเกิ้ลที่เขาได้เขียนเกิน 100 ล้านชุด ทำให้เขาเป็นนักแต่งเพลงที่ขายดีที่สุดในญี่ปุ่น
อากิโมโตะ เขียนนวนิยายสยองขวัญ Chakushin Ari (着信アリ) ซึ่งนำไปสู่ภาพยนตร์ในปี 2003 ก่อนที่จะสร้างโดย Hollywood ในปี 2008 (2551)
อากิโมโตะ กลายเป็นนักเขียนโทรทัศน์ในโรงเรียนมัธยมปลาย เขาได้ผลิตรายการโทรทัศน์มากมายเช่น อุตะบัง
อากิโมโตะ เริ่มเป็นนักแต่งบทเพลงกับ The Alfee ในปี 1981 (2524); เขาเขียนบทเพลงให้กับศิลปินต่าง ๆ เช่น KinKi Kids, Tunnels, Onyanko Club, AKB48, SKE48, SDN48, NMB48, HKT48, NGT48, STU48, Nogizaka46 และ Keyakizaka46. นอกจากนี้เขายังเขียนซิงเกิ้ลสุดท้ายของ ในช่วงชีวิตของเธอ "Kawa no Nagare no Yō ni" และ Jero ซิงเกิ้ลเปิดตัว "Umi Yuki"
เขาได้เปิดตัววงน้องสาวเอเคบีที่ประเทศอินโดนีเซีย ชื่อว่า JKT48 ได้จัดออดิชั่นขึ้นเมื่อวันที่ 8 ตุลาคม 9, 2011 และสมาชิกอย่างเป็นทางการได้ประกาศช่วงต้นเดือนพฤศจิกายน 2011 เป็นวงน้องสาวต่างประเทศลำดับแรก
ในเดือนตุลาคมปี 2012 ได้เปิดตัววงน้องสาวเอเคบีที่ประเทศจีนเป็นวงน้องสาวต่างประเทศอันดับสอง ชื่อว่า SNH48 และ 9 มิถุนายน 2016 ประกาศถอน SNH48 จากการบริหารในญี่ปุ่น หลังจากที่ทางวงได้ละเมิดสัญญา โดยการตั้งวงน้องสาว BEJ48 (ปักกิ่ง) และ GNZ48 (กวางโจว) โดยไม่ได้รับอนุญาต
วันที่ 12 กุมภาพันธ์ 2017 ได้เปิดตัววงน้องสาวเอเคบีที่ประเทศไทยเป็นวงน้องสาวต่างประเทศอันดับสาม ชื่อว่า BNK48
วันที่ 4 กุมภาพันธ์ 2018 ได้เปิดตัววงน้องสาวเอเคบีที่ไต้หวันเป็นวงน้องสาวต่างประเทศอันดับสี่ ชื่อว่า TPE48
เมื่อวันที่ 28 เมษายน 2018 วงน้องสาวต่างประเทศอันดับห้าที่ประเทศฟิลิปปินส์ ชื่อว่า MNL48 ได้ประกาศสมาชิกอย่างเป็นทางการ
เขาได้เป็นศาสตราจารย์และรองปอธิการบดีของมหาวิทยาลัยศิลปะและการออกแบบเกียวโต
เมื่อวันที่ 17 มีนาคม 2014 มีการประกาศว่า อากิโมโตะ ได้รับการแต่งตั้งว่าเป็นสมาชิกของคณะกรรมการโอลิมปิกกรุงโตเกียวปี 2020 และได้รับมอบหมายให้ทำพิธีเปิดพร้อมกับช่างภาพ มิกะ นินะงะวะ ที่เคยผลิตมิวสิควิดีโอสำหรับ AKB48 ได้แก่ Heavy Rotation ปี 2010 (2553) และ Sayonara Crawl ปี 2013 (2556) คำร้องต่อการแต่งตั้งของเขาถูกสร้างขึ้นเนื่องจากเป็นตัวแทน "ปฏิเสธ" ของวงการบันเทิงในญี่ปุ่นโดยมีลายเซ็น 11,000 ลายเซ็นเมื่อวันที่ 23 มีนาคม
เกาะฮาวาย
เกาะฮาวาย หรือเรียกว่า เกาะใหญ่ เป็นเกาะใหญ่สุดในหมู่เกาะฮาวาย ตั้งอยู่ทางตะวันออกเฉียงใต้สุด มีพื้นที่ 10,430 ตารางกิโลเมตร ซึ่งใหญ่กว่าทุกเกาะในกลุ่มเกาะฮาวายรวมกัน และเป็นเกาะใหญ่สุดในสหรัฐอเมริกา เกาะนี้มีขอบเขตเทียบเท่าเคาน์ตีฮาวายในรัฐฮาวาย เกาะฮาวายรู้จักกันในชื่อ "เกาะใหญ่" เพื่อลดความสับสนระหว่างชื่อเกาะกับรัฐ
เทพบุตรหลุดโลก
เทพบุตรหลุดโลก () เป็นมังงะตลกแนวโชเน็ง โดยเคอิชู อันโด ตีพิมพ์ในโชเน็งจัมป์รายสัปดาห์ของสำนักพิมพ์ชูเอชะ ระหว่างปี ค.ศ. 1992 ถึง 1993 จำนวน 52 ตอนจบ เป็นเรื่องราวเกี่ยวกับเด็กหนุ่มขี้อายชื่อ เคียวสุเกะ พ่อเป็นนักมวยปล้ำ แม่เป็นสาวบาร์ ที่แปลงร่างเป็นซูเปอร์ฮีโรที่เชี่ยวชาญศิลปะการต่อสู้ เคียวสุเกะต้องพรางตัวแบบวิตถารโดยสวมถุงน่องตาข่าย สวมกางเกงชั้นในสตรี และใช้กางเกงในสตรีอีกตัวหนึ่งครอบศีรษะเป็นหน้ากาก โดยจะยิ่งมีพลังในการต่อสู้มากขึ้นถ้าได้สวมกางเกงชั้นในที่เพิ่งสวมมาใหม่ๆ
ในปี ค.ศ. 2013 ได้มีการนำมังงะเรื่องนี้มาสร้างเป็นภาพยนตร์แอคชั่นที่ใช้คนแสดง ใช้ชื่อว่า 映画『HK นำแสดงโดยซุซุกิ เรียวเฮอิ และฟุมิกะ ชิมิสุ
มุขมณฑลโรม
มุขมณฑลโรม () เป็นมุขมณฑลโรมันคาทอลิกในประเทศอิตาลี มุขนายกประจำมุขมณฑลนี้มีตำแหน่งเป็นพระสันตะปาปา ซึ่งเป็นประมุขคริสตจักรโรมันคาทอลิกทั่วโลก สมเด็จพระสันตะปาปาฟรานซิสเป็นประมุขพระองค์ปัจจุบัน
มุขนายกประจำมุขมณฑลโรม ดำรงตำแหน่งอื่น ๆ ด้วย ดังนี้
มุขมณฑลโรมมีพื้นที่ 881 ตารางกิโลเมตร ครอบคลุมนครรัฐวาติกันทั้งหมด รวมถึงกรุงโรม เมืองหลวงของประเทศอิตาลี โดยแต่ละส่วนจะมีอุปมุขนายกปกครองแยกกัน ดังนี้
มุขมณฑลโรมมีมุขมณฑลบริวารซึ่งเรียกว่า "มุขมณฑลรอบกรุงโรม" (Suburbicarian diocese) โดยแต่ละมุขมณฑลมีพระคาร์ดินัลมุขนายกเป็นประมุข มุขมณฑลรอบกรุงโรม ได้แก่
เอแอนด์พี ออร์ชาร์ด
เอแอนด์พี ออร์ชาร์ด (A&P Orchard) เป็นสวนมังคุดอินทรีย์ที่ใหญ่ที่สุดในไทย (พ.ศ. 2551) ถือกำเนิดขึ้นใน พ.ศ. 2502 ที่ จ. ตราด ริเริ่มโดย นายสวัสดิ์ วัฒนวินิน และนางสำราญ วัฒนวินิน
ปัจจุบันทำธุรกิจด้านการผลิตและแปรรูปมังคุดอินทรีย์
เมื่อ พ.ศ. 2502 นายสวัสดิ์ วัฒนวินิน และนางสำราญ วัฒนวินิน (รุ่นที่ 1) เริ่มทำสวนมังคุดในพื้นที่ดินสวนเอแอนด์พี ออร์ชาร์ด ต่อมา พ.ศ. 2535 นายโอฬาร วัฒนวินิน (รุ่นที่ 2) และภรรยา รับช่วงต่อจากนายสวัสดิ์ วัฒนวินิน และนางสำราญ วัฒนวินิน บิดามารดา จนกระทั่ง พ.ศ. 2541 เริ่มนำวิธีการผสมผสานกับเกษตรเคมี และเริ่มลดปริมาณการใช้สารเคมีลงโดยตัดกระบวนการที่มีสารเคมีออกจนหมดทุกกระบวนการ จนกระทั่ง พ.ศ. 2547 จึงเข้าสู่การผลิตแบบเกษตรอินทรีย์ 100% ตามมาตรฐาน GAP ภายหลังจึงเริ่มดำเนินการด้านอุตสาหกรรมการแปรรูปอาหาร ด้วยไบโอนาโนเทคโนโลยี โดยมีนายโอฬาร วัฒนวินินเป็นผู้ดำเนินการจนถึงปัจจุบันในนามของ บจก. เอเชีย แอนด์ แปซิฟิค ควอลิตี้ เทรด.
สวนเอแอนด์พี ออร์ชาร์ด มีพื้นที่ประมาณ 400 ไร่ ตั้งอยู่ทางทิศตะวันตกเฉียงเหนือของ จ. ตราด ห่างจากตัวเมืองตราด ประมาณ 29 กม. ติดกับอำเภอบ่อไร่ มีลักษณะเป็นพื้นที่ราบ ด้านหน้าของสวนมีบ่อน้ำขนาดใหญ่พาดผ่านข้างถนน
เจ้าหญิงเหวินเฉิง
เจ้าหญิงเหวินเฉิง (, ; ประสูติ: "ไม่ทราบ" — สิ้นพระชนม์: ค.ศ. 680) พระราชนัดดาในจักรพรรดิถังไท่จงของจีน ที่ซึ่งอภิเษกสมรสกับพระเจ้าซรอนซันกัมโป พระมหากษัตริย์ทิเบต ถือเป็นการอภิเษกสมรสเพื่อสร้างสัมพันธไมตรีที่ดีระหว่างจีนกับทิเบต พระนางมีพระสมัญญานามอันเป็นที่รู้จักในหมู่ชาวทิเบตว่า "กยาโม-บซา" (; ) แปลว่า "พระชายาชาวจีน"
ตามบันทึกของจีนในปี ค.ศ. 634 ได้กล่าวถึงราชทูตของพระเจ้าซรอนซันกัมโป ว่าทรงทูลขอพระราชทาน (ทิเบตว่า ทรงเรียกร้อง) ที่จะสมรสกับเจ้าหญิงจีนแต่กลับถูกปฏิเสธ ต่อมาในช่วงปี ค.ศ. 635-636 กองทัพของพระเจ้าซรอนซันกัมโปได้บุกโจมตีชนเผ่าอาซา (Tüyühün; ผู้สืบเชื้อสายในปัจจุบันคือชาวมองโกลขาว) ที่ตั้งถิ่นฐานบริเวณทะเลสาบโกโกนูร์ (ปัจจุบันคือ ทะเลสาบชิงไห่) ซึ่งบริเวณดังกล่าวเป็นเส้นทางการค้าที่สำคัญของจีนในอดีต
ในห้วงปีเดียวกันนั้นได้มีการรณรงค์กระด้างกระเดื่องต่อจีน (ซึ่งจีนได้รับชัยชนะ) และเพื่อสัมพันธภาพทางการทูตจักรพรรดิจีนจึงตกลง (ประวัติศาสตร์ทิเบตกล่าวว่า บังคับขู่เข็ญ) ให้มีการอภิเษกสมรสกับเจ้าหญิงเหวินเฉิงกับกษัตริย์ทิเบตในปี ค.ศ. 640 และได้กลายเป็นสัมพันธภาพที่ดีระหว่างทิเบตกับจีนตลอดรัชสมัยที่เหลือของกษัตริย์ซรอนซันกัมโป
เจ้าหญิงเหวินเฉิงทรงนับถือพระพุทธศาสนา เช่นเดียวกับเจ้าหญิงภฤกุฏี พระราชชายาชาวเนปาลของพระเจ้าซรอนซันกัมโป พระนางกล่าวว่าจะนำพระพุทธศาสนาเข้ามาให้เป็นที่รู้จักในทิเบต
ท็อปอวอร์ด 2012
ท็อปอวอร์ด 2012 () ซึ่งเป็นการจัดงานครั้งที่ 11 (ปี พ.ศ. 2554 ไม่ได้จัดงาน เนื่องจากประสบปัญหาอุทกภัยครั้งใหญ่) เป็นงานประกาศผลรางวัลต่างๆ ให้แก่คนบันเทิง โดยนิตยสารทีวีพูลร่วมกับสวนดุสิตโพลล์ งานท็อปอวอร์ด 2012 เป็นงานที่มอบรางวัลให้คนบันเทิงโดยดูจากผลงานต่างๆช่วงปีพ.ศ 2555 งานครั้งนี้ได้จัดที่หอประชุมใหญ่ ศูนย์วัฒนธรรมแห่งประเทศไทย เมื่อวันที่ 13 กุมภาพันธ์ พ.ศ. 2555 โดยมีรางวัลทั้งหมด 20 รางวัลดังนี้ (ผู้ชนะพิมพ์ด้วยตัวหนา)
Bodyslam
ภาพยนตร์ 13 เรื่องดังต่อไปนี้ ได้รับการเสนอชื่อเข้าชิง ท็อปอวอร์ด 2012
ละคร 18 เรื่องดังต่อไปนี้ ได้รับการเสนอชื่อเข้าชิง ท็อปอวอร์ด 2012
ภาพยนตร์ 3 เรื่องดังต่อไปนี้ ได้รับการโหวตให้เป็นผู้ชนะ ท็อปอวอร์ด 2012
ละครโทรทัศน์ 4 เรื่องดังต่อไปนี้ ได้รับการโหวตให้เป็นผู้ชนะ ท็อปอวอร์ด 2012
http://news.voicetv.co.th/entertainment/63113.html
ไทโอยูเรีย
ไทโอยูเรีย (Thiourea; สูตรโครงสร้าง: SC(NH)) เป็นสารอินทรีย์ที่มีกำมะถันหรือออร์กาโนซัลเฟอร์ชนิดหนึ่ง โครงสร้างคล้ายกับยูเรีย ยกเว้นออกซิเจนอะตอมหนึ่งของยูเรียถูกแทนที่ด้วยกำมะถัน การออกฤทธิ์ของสารทั้งสองต่างกันมาก โดยไทโอยูเรียจะใช้เป็นสารตั้งต้นในการสังเคราะห์สารเคมี ไทโอยูเรียมักจะหมายถึงกลุ่มของสารเคมีที่มีโครงสร้างทั่วไปเป็น (RRN)(RRN)C=S ไทโอยูเรียมีความเกี่ยวข้องกับไทโอเอมีนเมื่อ เช่น RC(S)NR, เมื่อ R เป็น หมู่เมทิล, หมู่เอทิล
ในทางการเกษตร ไทโอยูเรียจัดเป็นสารสังเคราะห์ที่มีฤทธิ์กระตุ้นการงอกของเมล็ดและเร่งการออกดอกและการแตกตาอ่อน เช่น เมื่อแช่ในในไทโอยูเรีย จะกระตุ้นการงอกของเมล็ดมะเขือเปราะ และเมื่อยดูกการฉีดพ่นสารละลายไทโอยูเรียทางใบช่วยให้ส้มโอออกดอกได้มากขึ้น และกระตุ้นการแตกตาในเงาะโรงเรียน
สถานีรถไฟถนนไลม์ลิเวอร์พูล
สถานีรถไฟถนนไลม์ลิเวอร์พูล () เป็นสถานีรถไฟปลายทางที่ให้บริการใจกลางเมืองลิเวอร์พูล ,ประเทศอังกฤษ สถานีรถไฟยุติสาขาของชายฝั่งตะวันตกสายหลักจากยูสตันลอนดอน และรถไฟด่วนทรานส์เพนไนน์ ผ่านเมืองสถานีรถไฟใต้ดินสายวิร์รอล จากเครือข่ายเมอร์เซย์รอล สามารถเข้าถึงได้ผ่านสถานีหลัก ถนนไลม์ เป็นสถานีรถไฟที่ใหญ่ที่สุดในเมืองลิเวอร์พูล และเป็นหนึ่งใน 18 สถานีบริหารงาน โดยเครือข่ายรถไฟ
1-เมทิลไซโคลโพรพีน
1- เมทิลไซโคลโพรพีน (1-Methylcyclopropene; C4H6) เป็นอนุพันธ์ของไซโคลโพรพีน ซึ่งมีการใช้งานเป็นสารควบคุมการเจริญเติบโตในพืช มีฤทธิ์ดูดซับเอทิลีน อยู่ในรูปก๊าซ ไม่มีสี ไม่มีกลิ่น ยับยั้งการทำงานของเอทิลีนโดยแย่งพื้นที่ในการจับกับตัวรับเอทิลีน ทำให้พืชตอบสนองต่อเอทิลีนน้อยลง และลดการสร้างเอทิลีนของพืชได้ด้วย 
ในทางการเกษตร นำ 1- เมทิลไซโคลโพรพีนมาใช้ประโยชน์ในการลดการสร้างเอทิลีนในพืชเศรษฐกิจหลังการเก็บเกี่ยว เช่น หน่อไม้ฝรั่ง ทุเรียน ลดการหลุดร่วงและการเกิดโรคในลองกอง ชะลอการเปลี่ยนสีของมะเขือเทศ บร็อกโคลีและลองกอง การรมหน่อไม้ฝรั่งด้วย 1- เมทิลไซโคลโพรพีน จะช่วยชะลอการเสื่อมสภาพของหน่อไม้ฝรั่งทั้งในด้านการสูญเสียน้ำหนัก การเปลี่ยนสี ความแน่นเนื้อ และยืดอายุการวางจำหน่ายได้
จักรพรรดินีเสี่ยวติง พระพันปีหลวง
จักรพรรดินีเสี่ยวติง พระพันปีหลวง (, ไม่ปรากฏ-1614) เดิมเป็นพระมเหสีใน จักรพรรดิหลงชิ่งโดยทรงถวายตัวเป็นราชบาทบริจาริกา ในปีค.ศ.1567 และทรงได้รับการสถาปนาพระยศเป็น เซิงหวนหวงกุ้ยเฟย และมีพระประสูติกาล องค์ชายจูอี้จุน หลังจาก ค.ศ. 1572 (พ.ศ. 2115)จักรพรรดิหลงชิ่งสวรรคต องค์ชายจูอี้จุน ขณะนั้นพระชนม์เพียง 9 พรรษา เสด็จขึ้นครองราชย์เป็น สมเด็จพระจักรพรรดิว่านลี่ทางราชสำนักทรงสถาปนาพระยศ เซิงหวนหวงกุ้ยเฟย เป็น เหรินเซิงหวงกุ้ยไท่เฟย และพระราชอำนาจทั้งหมดจึงตกไปอยู่ที่พระนาง ซึ่งได้ให้มหาอำมาตย์จาง จวีเจิ้งเป็นผู้สำเร็จราชการแผ่นดิน และขันทีฝงเป่าขึ้นเป็นมหาขันที โดยให้ทั้งสองถือเป็นพระอาจารย์ของจักรพรรดิว่านลี่ ต่อมาเมื่อองค์ชายจูอี้จุน ทรงเจริญพระชันษาขึ้น ทรงเริ่มมีการเบื่อหน่ายในราชการแผ่นดิน ทำพระองค์เสเพล สรรหาแต่ความรื่นเริง จนพระนางทรงพิโรธถึงกับจะถอดจักรพรรดิว่านลี่ออกจากฮ่องเต้ แต่ด้วยจางจวีเจิ่งและฝงเป่าช่วยทูลแก่พระนาง จึงทรงคลายพิโรธลง พระนางทรงสิ้นพระชนม์ในปีที่สี่สิบสองของจักรพรรดิว่านหลี่ (ค.ศ.1614) หลังจากทรงสิ้นพระชนม์ จักรพรรดิว่านลี่ทรงสถาปนาพระนางเป็น สมเด็จจักรพรรดินีเสี่ยวติง พระพันปีหลวง
ว่าน หู่
ว่าน หู่ () หรือ ว่าน ฮู่ () เป็นขุนนางจีนซึ่งบางตำนานว่า มีชีวิตอยู่ราว 2,000 ปีก่อนคริสตกาล บางตำนานว่า อยู่ราวคริสต์ศตวรรษที่ 16 ตรงกับกลางสมัยราชวงศ์หมิง เอกสารที่ผลิตขึ้นในคริสต์ศตวรรษที่ 20 ระบุว่า เขาพยายามจะเป็นนักผจญอวกาศคนแรกของโลกโดยขึ้นสู่อวกาศด้วยจรวดที่ทำเอง ภายหลัง ชื่อของเขาได้ใช้ตั้งเป็นนามปล่องภูเขาไฟแห่งหนึ่งบนดวงจันทร์
เรื่องราวของว่าน หู่ นั้นปรากฏเป็นครั้งแรกในบทความที่จอห์น เอลเฟรท วัตกินส์ (John Elfreth Watkins) เขียนลงนิตยสาร "ไซอันติฟิกอะแมริคัน" (Scientific American) ฉบับวันที่ 2 ตุลาคม ค.ศ. 1909 แต่ใช้นามว่า "หวัง ถู" (王屠) แทนที่จะเป็นว่าน หู่ บทความนั้นว่า
"ตำนานอ้างว่า บุคคลแรกที่อุทิศตนให้แก่ปัญหาเรื่องการเหาะเหินเดินอากาศนั้น คือ หวัง ถู ขุนนางชาวจีนซึ่งอยู่ในราว ๆ 2,000 ปีก่อนคริสตกาล เขาทำว่าวขนาดยักษ์คู่หนึ่งซึ่งมีรูปร่างเหมือนกันมาวางขนานกัน แล้วนั่งบนเก้าอี้ซึ่งผนึกไว้กลางว่าวคู่นั้น ก่อนให้บ่าวไพร่ 47 คนเอาเทียนที่แต่ละคนถือในมือจุดจรวด 47 ดอกที่ติดไว้ใต้เครื่องนั้น แต่จรวดซึ่งอยู่ใต้เก้าอี้เกิดระเบิดจนไหม้คลอกเขา ทั้งยังเป็นเหตุให้จักรพรรดิกริ้วถึงขนาดรับสั่งให้โบยเขาอย่างสาหัส"
อย่างไรก็ดี ในเวลา 2,000 ปีก่อนคริสตกาลดังอ้างถึงนั้น ประเทศจีนยังไม่มีดินปืนใช้ทำจรวด ดินปืนมีขึ้นหลังจากนั้น 3,000 ปี จึงเห็นกันว่า ตำนานข้างต้นเป็นแต่เรื่องขำขัน
เรื่องราวของว่าน หู่ ได้รับการเผยแพร่อย่างกว้างขวาง เมื่อเฮอร์เบิร์ต เอส. ซิม (Herbert S. Zim) นักเขียนชาวอเมริกัน เขียนลงหนังสือ "รอกเกตส์แอนด์เจตส์ (Rockets and Jets)" เมื่อ ค.ศ. 1945 โดยไม่ปรากฏที่มาที่ไปแต่อย่างใด หนังสือนั้นว่า
"ต้นคริสต์ศตวรรษที่ 16 ว่านตกลงใจจะอาศัยประโยชน์จากวิชาการผลิตจรวดและดอกไม้ไฟอันก้าวหน้าของจีนในการส่งตนเองขึ้นสู่อวกาศ ร่ำลือกันว่า เขาสั่งทำเก้าอี้อันผนึกด้วยจรวด 47 ดอก ในวันออกสู่อวกาศนั้น ว่านนุ่งห่มอย่างดีแล้วขึ้นนั่งเก้าอี้จรวด ก่อนสั่งให้บ่าวไพร่ 47 คนจุดชนวนแล้วรีบวิ่งไปหลบเสีย ขณะนั้น เกิดระเบิดขนานใหญ่ เมื่อควันจางหาย ว่านกับเก้าอี้ก็อันตรธานหายไป และว่ากันว่า ไม่มีใครพบเห็นเขาอีกเลย"
บัวรดน้ำ
บัวรดน้ำ เป็นภาชนะพกพาได้ โดยปกติมีที่จับและฝักบัว ใช้รดน้ำต้นไม้ด้วยมือ มีมาตั้งแต่อย่างน้อยคริสต์ศตวรรษที่ 17 และมีการพัฒนาต่อมาเรื่อย ๆ นอกจากนี้ยังนำไปใช้ประโยชน์ได้อีกหลายอย่าง
รีวา สทีนคัมพ์
รีวา สทีนคัมพ์ (; 19 สิงหาคม ค.ศ. 1983 — 14 กุมภาพันธ์ ค.ศ. 2013) เป็นนางแบบชาวแอฟริกาใต้ เธอได้รับการพบว่าถูกยิงเสียชีวิตที่บ้านของแฟนหนุ่มชื่อออสการ์ พิสโตริอุส ในวันที่ 14 กุมภาพันธ์ ค.ศ. 2013 ซึ่งช่วงที่เธอเสียชีวิต เธอได้ลงนามที่จะปรากฏตัวในรายการโทรทัศน์เรียลลิตี
สทีนคัมพ์เติบโตขึ้นในเมืองเล็ก ๆ ที่เคปทาวน์ และได้ย้ายไปอยู่กับพ่อแม่ของเธอในช่วงเด็กที่พอร์ตเอลิซาเบท หลังจากนั้น เธอเริ่มศึกษากฎหมายที่มหาวิทยาลัยพอร์ตเอลิซาเบท เธอสำเร็จการศึกษาและได้ทำงานในขั้นต้นในฐานะผู้ช่วยทนาย
ในฐานะนางแบบ สทีนคัมพ์ได้ปรากฏตัวในนิตยสาร "FHM" และเป็นนางแบบให้กับเครื่องสำอางเอวอนที่ประเทศแอฟริกาใต้ เธอได้รับการจัดให้อยู่ในอันดับที่ 45 ของนางแบบนิตยสาร "FHM" แอฟริกาใต้ที่เซ็กซี่ที่สุดใน ค.ศ. 2012
ในช่วงที่เธอเสียชีวิต เธอได้เซ็นสัญญาที่จะปรากฏตัวในรายการโทรทัศน์เรียลลิตีซึ่งเป็นตอนที่มีการถ่ายทำในประเทศจาเมกาในฤดูกาลที่ห้าของรายการ "Tropika Island of Treasure" สทีนคัมพ์ได้เป็นนางแบบให้แก่บริษัทเครื่องประดับชื่อซิลวานาไดมอนส์ สทีนคัมพ์ยังได้ร่วมลงนามร่วมกับบริษัทเครื่องสำอางเอวอนสำหรับการปรากฏตัวเชิงพาณิชย์ในแอฟริกาใต้
ในวันที่ 14 กุมภาพันธ์ ค.ศ. 2013 สทีนคัมพ์ถูกยิงสี่ครั้งที่บ้านแฟนของเธอที่ชื่อออสการ์ พิสโตริอุส และเขาได้ถูกจับกุมในข้อหาฆาตกรรม
เพื่อนบ้านของออสการ์ พิสโตริอุส กล่าวว่าได้ยินเสียงตะโกนและเสียงกรีดร้องจากบ้านของเขา พวกเขาได้แจ้งว่าได้มีการยิงเกิดขึ้น แพทย์พยายามที่จะช่วยชีวิตเธอ แต่ก็ไม่ประสบผลสำเร็จ โฆษกตำรวจได้รายงานว่าได้มีการเรียกพวกเขาไปที่บ้านในช่วงก่อนหน้านี้ หลังจากที่มีการรายงานว่าได้เกิดเรื่องขึ้นภายในบ้าน
Maine Central Institute
เมนเซ็นทรัลอินสติทูด (MCI) เป็นโรงเรียนมัธยมอิสระก่อตั้งขึ้นในปี ค.ศ. 1866 ตั้งอยู่ในพิตต์สฟิว์, รัฐเมน, ในประเทศสหรัฐอเมริกา มีนักเรียนประมาณ 500 คน MCI เป็นสถาบันไม่อิงถึงศาสนา โรงเรียนมีนักเรียนทั้งประจำและไป-กลับ
คณะวารสารศาสตร์ มหาวิทยาลัยมอสโก
คณะวารสารศาสตร์ มหาวิทยาลัยมอสโก () ตั้งอยู่บริเวณถนนโมโฮวายา ในย่านดาวน์ทาวน์ของกรุงมอสโก ประเทศรัสเซีย ก่อตั้งขึ้นเมื่อปี ค.ศ. 1947 โดยเป็นภาควิชาหนึ่งของคณะภาษาศาสตร์ และได้แยกออกมีสถานะเป็นคณะในปี ค.ศ. 1952
คณะวารสารศาสตร์ มหาวิทยาลัยมอสโก ถูกจัดให้เป็นคณะสาขาด้านวารสารศาสตร์ นิเทศศาสตร์ และการสื่อสารมวลชนที่มีชื่อเสียงมากที่สุดในประเทศรัสเซียและในเครือรัฐเอกราช (CIS) และยังได้รับการขนานนามจากโรงเรียนวารสารศาสตร์มิสซูรีว่าเป็นคณะวารสารศาสตร์ที่มีขนาดใหญ่ที่สุดในโลก
ด้วยมหาวิทยาลัยมอสโกมีความต้องการสร้างชื่อเสียงระดับโลกทางด้านวิชาการในยุคสตาลินเรืองอำนาจและในช่วงสงครามเย็นนั้น ทำให้คณะเป็นแหล่งบ่มเพาะนักวิชาการ นักข่าว ระดับหัวกะทิของประเทศเป็นจำนวนมาก อีกทั้งยังมีเครือข่ายด้านกิจกรรมนิสิตระหว่างคณะวารสารศาสตร์ ของมหาวิทยาลัยเซนต์ปีเตอร์สเบิร์กอีกด้วย
มีทั้งหมด 15 ภาควิชา ดังนี้มีทั้งหมด 11 ศูนย์ ดังนี้คณะวารสารศาสตร์แห่งมหาวิทยาลัยมอสโก มีการแลกเปลี่ยนองค์ความรู้ทางวิชาการกับคณะด้านวารสารศาสตร์และนิเทศศาสตร์ที่มีชื่อเสียงจากทั่วโลกถึง 20 ประเทศ อีกทั้งยังมีเครือข่ายความสัมพันธ์กับสมาคมสื่อมวลชนระหว่างประเทศอีก 7 องค์กรด้วยกัน
ทะเลสาบอิลิแอมนา
ทะเลสาบอิลิแอมนา () เป็นทะเลสาบน้ำจืดขนาดใหญ่แห่งหนึ่งในทวีปอเมริกาเหนือ ทะเลสาบอิลิแอมนาตั้งอยู่ในทางทิศตะวันตกเฉียงใต้ของรัฐอะแลสกา ทางเหนือจรดคาบสมุทรอะแลสกา ตั้งอยู่ระหว่างอ่าวควีแจ็กกับเวิ้งคุก
ทะเลสาบอิลิแอมนา เป็นทะเลสาบที่ใหญ่ที่สุดที่พบได้ในอะแลสกา และถือเป็นทะเลสาบขนาดใหญ่เป็นอันดับแปดของสหรัฐอเมริกา และเป็นทะเลสาบที่ใหญ่ที่สุดแห่งหนึ่งของทวีปอเมริกาเหนือ พื้นที่ทะเลสาบครอบคลุมพื้นที่กว่า 1,000 ตารางไมล์ มีความยาว 77 ไมล์ ความกว้าง 22 ไมล์ และจุดที่ลึกที่สุดลึกถึง 1,000 ฟุต โดยเฉลี่ยน้ำในทะเลสาบจะมีอุณหภูมิประมาณ 50 องศาฟาเรนไฮต์ (10 องศาเซลเซียส) ได้รับน้ำจากแม่น้ำควีแจ็ก และไหลออกสู่อ่าวบริสตอล
คำว่า "อิลิแอมนา" มีความหมายว่า "ทะเลสาบปลาดำ" รอบ ๆ ทะเลสาบเป็นถิ่นที่อยู่ชนพื้นเมืองอะแลสกามานานกว่า 7,000 ปี โดยพื้นที่นี้เป็นถิ่นที่อยู่อาศัยของสัตว์ป่าและสัตว์น้ำนานาชนิด เช่น หมีกริซลีย์, ปลาแซลมอนซ็อกอาย เป็นต้น อีกทั้งยังเป็นไม่กี่แห่งในโลกที่พบแมวน้ำน้ำจืดอยู่ด้วย โดยแมวน้ำจะว่ายมาจากทะเลมาทางอ่าวบริสตอล รวมทั้งอาจพบวาฬเบลูกา หรือวาฬขาวว่ายเข้ามาได้ด้วย
ชนพื้นเมืองอะแลสกา มีความเชื่อว่า ณ ทะเลสาบแห่งนี้เป็นที่อยู่ของสัตว์ประหลาดขนาดใหญ่ ที่ลำตัวใหญ่พอที่จะชนเรือให้จม และทำให้ผู้คนจมน้ำตายได้ ซึ่งถ้าหากใครพบเจอสัตว์ประหลาดจะพบกับความอัปมงคลหรือถึงแก่ชีวิตในไม่ช้า ซึ่งมีผู้เคยตกปลา ณ ทะเลสาบแห่งนี้ ผูกสายเบ็ดของตนไว้กับตอไม้ขนาดใหญ่ ปรากฏว่า เมื่อปลาติดเบ็ดมันลากตอไม้นั้นทั้งตอลงในน้ำในแบบที่ทวนกระแสน้ำ รวมถึงมีผู้ที่เคยมองเห็นเงาดำของสัตว์ในน้ำขนาดใหญ่ เมื่อมองจากเครื่องบินด้วย
ซึ่งสัตว์ประหลาดในทะเลสาบอิลิแอมนานี้ เชื่อว่า คือ ปลาไพก์เหนือ ซึ่งเป็นปลากินเนื้อขนาดใหญ่ที่มีฟันแหลมคมในปาก ที่อาศัยอยู่ในทะเลสาบ และปลาสเตอร์เจียนขาว ซึ่งเป็นปลาสองน้ำขนาดใหญ่ที่สุดชนิดหนึ่งของโลก ที่เมื่อโตเต็มที่อาจยาวได้ถึง 20 ฟุต ก็อาศัยอยู่ในทะเลสาบแห่งนี้
ตัวนำไฟฟ้า
ตัวนำไฟฟ้า ในวิชาฟิสิกส์และวิศวกรรมไฟฟ้า เป็นวัตถุหรือประเภทของวัสดุที่ให้ประจุไฟฟ้าไหลผ่านได้หนึ่งหรือหลายทิศทาง ตัวอย่างเช่น สายหุ้มฉนวนเป็นตัวนำไฟฟ้า เพราะสามารถนำไฟฟ้าได้ตามแนวยาว แต่ไม่ข้ามความกว้าง
ในวัสดุโลหะนำไฟฟ้า เช่น ทองแดงหรืออะลูมิเนียม อนุภาคประจุเคลื่อนที่ได้ คือ อิเล็กตรอน ประจุบวกยังอาจเคลื่อนที่ได้เช่นกัน เช่น อิเล็กโทรไลต์แคทไอออนของแบตเตอรี หรือโปรตอนเคลื่อนที่ในตัวนำโปรตอนของเซลล์เชื้อเพลิง ส่วนฉนวนเป็นวัสดุไม่นำไฟฟ้าโดยมีประจุเคลื่อนที่น้อย และสนับสนุนกระแสไฟฟ้าที่มีขนาดเล็กน้อย
ไพรัตน์ เดชะรินทร์
ดร.ไพรัตน์ เดชะรินทร์ เป็นผู้ว่าราชการจังหวัดเชียงใหม่ซึ่งเสียชีวิตพร้อมกับภริยา ในเหตุการณ์เครื่องบินเลาดาแอร์ (เลาดาแอร์ เที่ยวบินที่ 004) ตกในวันที่ 26 พฤษภาคม พ.ศ. 2534 ชาร์ลส์ เอส. เอิลเกริน อดีตกงสุลใหญ่สหรัฐอเมริกา กล่าวว่า อุบัติเหตุครั้งนี้ไม่เพียงแต่ทำให้ผู้นำเชียงใหม่เสียชีวิตไปหลายคนเท่านั้น แต่ยังส่งผลกระทบต่อการพัฒนาจังหวัดเชียงใหม่อีกด้วย
ชิฟฟอนเค้ก
ชิฟฟอนเค้ก หรือ ชีฟองเค้ก ปัจจุบันเป็นที่นิยมกันมากในกลุ่มผู้ที่ต้องการบริโภคเค้กที่มีไขมันไม่มาก และรสชาติที่ไม่เลี่ยนจนเกินไปและด้วยเอกลักษณ์ประจำตัว นั่นก็คือความนุ่มละมุนละไมอีกทั้งสามารถดัดแปลงรสชาติได้มากและหลากหลาย ทั้งยังขายง่ายต้นทุนต่ำได้กำไรสูง จึงทำให้มีผู้สนใจในการประกอบกิจการเพื่อผลิตและจำหน่ายชิฟฟอนเค้ก หรือ ชีฟองเค้กเป็นจำนวนมาก 
วัตถุดิบที่ใช้ในการทำชิฟฟอนเค้ก
แป้งสาลี ไข่ไก่ น้ำ ไขมัน (น้ำมันพืช)น้ำตาลทราย ผงฟู เกลือป่น กลิ่นรสต่างๆ
ที่มา : เบเกอรี่ อร่อยแบบง่ายๆ, บริษัท สำนักพิมพ์แม่บ้าน จำกัด, สำนักพิมพ์แม่บ้าน จำกัด, กรกฎาคม 2553, 124 หน้า (หน้า104-108)
วิกิสนเทศ
วิกิสนเทศ () เป็นหนึ่งในโครงการของมูลนิธิวิกิมีเดีย ออกแบบมาเพื่อทำหน้าที่เป็นแหล่งข้อมูลร่วมกันสำหรับข้อมูลบางประเภท เช่น วันเกิด เป็นข้อมูลที่ตรวจสอบแล้ว และสามารถใช้ได้ในโครงการอื่น ๆ ของมูลนิธิวิกิมีเดีย เช่น วิกิพีเดีย การใช้ข้อมูลร่วมกันเช่นนี้คล้ายกับการที่วิกิมีเดียคอมมอนส์เป็นที่รวมไฟล์สื่อสำหรับโครงการอื่นในวิกิมีเดีย
วิกิสนเทศเปิดตัวเมื่อวันที่ 30 ตุลาคม พ.ศ. 2555 และเป็นโครงการใหม่ของมูลนิธิวิกิมีเดียโครงการแรกนับแต่ พ.ศ. 2549
โครงการได้รับการสนับสนุนด้วยเงินบริจาคจาก Allen Institute for Artificial Intelligence, Gordon and Betty Moore Foundation, และกูเกิล รวมทั้งสิ้น 1.3 ล้านยูโร การพัฒนาในระยะแรกกำกับดูแลโดย Wikimedia Deutschland และแบ่งออกเป็นสามระยะ
การดำเนินการระยะแรกได้เปิดตัวเมื่อ 30 ตุลาคม พ.ศ. 2555 โดยเปิดให้สร้าง item และใส่ข้อมูลพื้นฐาน a label—a name or title, aliases—alternative terms for the label, a description, and interlanguage links สำหรับบทความวิกิพีเดียในหัวข้อหนึ่ง แต่ละ item จะมีหมายเลขประจำตัวกำกับโดยมีตัวอักษร Q นำหน้า เช่น item สำหรับการเมืองคือ วิธีการนี้ทำให้สามารถแปลข้อมูลเป็นภาษาต่าง ๆ ได้โดยไม่เอนเอียงไปยังภาษาใดภาษาหนึ่ง
ช่วงแรกนั้นวิกิสนเทศเป็นแหล่งรวมลิงก์ข้ามภาษาของวิกิพีเดีย โดยที่วิกิพีเดียยังไม่อาจเข้าถึงวิกิสนเทศได้โดยตรงและต้องมีชุดข้อมูลลิงก์ข้ามภาษาของตนเอง วันที่ 14 มกราคม พ.ศ. 2556 วิกิพีเดียภาษาฮังการีเป็นวิกิพีเดียภาษาแรกที่เริ่มให้ใช้ลิงก์ข้ามภาษาผ่านวิกิสนเทศ ความสามารถใหม่นี้ได้ขยายออกไปสู่วิกิพีเดียภาษาฮิบรูและภาษาอิตาเลียน ในวันที่ 30 มกราคม ต่อมาจึงขยายสู่วิกิพีเดียภาษาอังกฤษเมื่อวันที่ 13 กุมภาพันธ์ และจะขยายสู่ทุกภาษาในวันที่ 6 มีนาคม
การดำเนินการระยะที่สองได้เริ่มเมื่อ 4 กุมภาพันธ์ พ.ศ. 2556 โดยเริ่มนำ key-value pair มาเชื่อมโยงวิกิพีเดียและวิกิสนเทศเข้าด้วยกัน โดยค่าที่ใช้ได้ยังจำกัดอยู่เฉพาะข้อมูลสองชนิด คือ (items และภาพบนวิกิมีเดียคอมมอนส์) โดยข้อมูลประเภทอื่น เช่น พิกัดภูมิศาสตร วันที่ จะตามมาในภายหลัง วิกิพีเดียภาษาต่าง ๆ ยังไม่สามารถเข้าถึงข้อมูลเหล่านี้ที่เป็นส่วนของการพัฒนาระยะที่สองได้
หน่อไม้
หน่อไม้ เป็นคำที่ใช้เรียกหน่ออ่อนของไผ่ที่รับประทานได้ที่แตกจากเหง้าใต้ดิน โดยมาจากสปีชีส์ "Bambusa vulgaris" และ "Phyllostachys edulis" นิยมรับประทานในทวีปเอเชียหลายประเทศ และมีวิธีการปรุงที่หลากหลาย
ในยูกันดา เรียกหน่อไม้ว่า "maleya"หรือ"kamaleya" ในหมู่ชนเผ่าลูมาซาบา
ในญี่ปุ่น จีน และ ไต้หวัน นำหน่อไม้จาก "Bambusa oldhamii" มารับประทานโดยต้องต้มก่อน หน่อไม้ดองจะทำจากแกนของหน่อไม้
ในสิกขิม และดาร์จีลิง ประเทศอินเดียเรียกหน่อไม้ว่า "tama" ไผ่ที่นำหน่อมารับประทานในแถบเทือกเขาหิมาลัยมีหลายชนิดได้แก่ "Dendrocalamus hamiltonii", "Dendrocalamus sikkimensis" และ "Bambusa tulda" ซึ่งมีชื่อท้องถิ่นว่า "choya bans", "bhalu bans" และ "karati bans"ตามลำดับ หน่อไม้จะนำมาต้มกับผงขมิ้น 10–15 นาทีเพื่อกำจัดรสขม ในรัฐอัสสัม หน่อไม้เป็นอาหารพื้นบ้านชนิดหนึ่ง เรียกว่า "khorisa" และ "bah gaj"ในภาษาอัสสัม ในดิยุน ของรัฐอรุณาจัลประเทศ ชาวชักมาเรียกหน่อไม้ว่า "bashchuri" ส่วนหน่อไม้ดองเรียกว่า "medukkeye" นิยมนำไปผัดกับหมู นำไปดองหรือเก็บในน้ำส้มสายชูได้ด้วย ใน รัฐนาคาแลนด์ นิยมรับประทานหน่อไม้ทั้งสดและดอง เรียกหน่อไม้ดองว่า "bas tinga" การนำหน่อไม้ดองไปปรุงอาหารกับเนื้อหมูเป็นที่นิยมมาก ในรัฐมณีปุระ เรียกหน่อไม้ว่า "u-soi" นำไปดองเรียกว่า "soibum" นำไปปรุงอาหารได้หลายชนิด
หน่อไม้เป็นอาหารพิเศษในช่วงมรสุมของรัฐกรณาฏกะ ประเทศอินเดีย เรียกว่า "kanile" จะนำไปหั่นแล้วล้างน้ำหลายครั้งเพื่อนำสารพิษออก ทำเป็นหน่อไม้ดองด้วยเช่นกัน ในรัฐฌารขัณฑ์นิยมนำไปแกงหรือทำเป็นหน่อไม้ดอง ทางตะวันตกของ รัฐโอริศา หน่อไม้เป็นเครื่องปรุงที่ใช้ทั่วไป โดยเฉพาะในชาวเผ่าต่างๆ หน่อไม้ดองนิยมรับประทานกับมะเขือเทศอบหรือผัด
ในเนปาล หน่อไม้เป็นเครื่องปรุงของอาหารหลายชนิด ที่มีชื่อเสียงคือหน่อไม้ดองนำไปปรุงกับถั่วและมันฝรั่ง
ในอินโดนีเซีย นิยมนำหน่อไม้ไปแกงกับกะทิเรียก"ฆูไล เรอบุง" หรือนำไปปรุงรวมกับผักอื่นและกะทิใน"ซายุร โลเดะห์" และนำไปห่อรวมกับผักอื่นใน"ลุนเปีย" ในอาหารฟิลิปปินส์ เรียกหน่อไม้ว่าลาบอง นิยมนำไปปรุง"กีนาตาอัง ลาบอง" ซึ่งนำหน่อไม้ไปต้มกับกะทิและพริก และ"ดีเน็งเด็งนาลาบอง" ซึ่งเป็นการปรุงกับปลาและถั่ว นำหน่อไม้ไปดองในลักษณะเดียวกับมะละกอดองด้วย
ใน อาหารไทย หน่อไม้นำไปปรุงโดยการต้ม ยำ แกง มีทั้งที่ใช้หน่อไม้สดและหน่อไม้ดอง ในอาหารเวียดนาม หน่อไม้ใช้ปรุงอาหารโดยลำพังหรืร่วมกับผักอื่นในผัดผัก หรือนำไปต้มกับหมู
วิกิท่องเที่ยว
วิกิท่องเที่ยว () เป็นคู่มือท่องเที่ยวออนไลน์สำหรับแหล่งท่องเที่ยวและหัวข้อท่องเที่ยวที่เขียนโดยอาสาสมัคร ชื่อของโครงการนี้ในภาษาอังกฤษประกอบด้วย "Wiki" และ "" คำภาษาฝรังเศสที่หมายถึงการท่องเที่ยว การเดินทาง
อาการรัก
"อาการรัก" เป็นเพลงประกอบละครโทรทัศน์เรื่อง "ธรณีนี่นี้ใครครอง" ประพันธ์คำร้องโดย ณรงค์วิทย์ เตชะธนะวัฒน์ แต่งทำนองและเรียบเรียงโดย ปรเมศวร์ เหมือนสนิท ขับร้องโดย อุรัสยา เสปอร์บันด์ นอกจากนี้ในอัลบั้มเพลงประกอบละครยังมีออริจินัลสโกว รูปแบบ ฮัมอะคูสติก อีกด้วย
เพลงนี้เป็นเพลงของนางเอก เนื่องจากในเรื่อง ดรุณี มีศักดิ์เป็นญาติของอาทิจ ความรักที่เกิดขึ้นเลยเหมือนเป็นเรื่องที่ต้องห้าม ซึ่งเก็บความรู้สึกไว้ในใจ เพลงนี้ถูกแต่งขึ้นให้เชื่อมโยงกับความรู้สึกที่แปลกไปของดรุณี จะมีเรื่องราวเกี่ยวกับความน่ารัก ๆ ทำไร่ เพราะดรุณีมีความน่ารัก ๆ เลยนำเรื่องราวที่เกี่ยวกับเกษตรกรรมมารวมบลักษณะของการแอบรักอย่างมีความสุข จากการได้ดูแลคนอื่น โดยผู้ให้มีความสุขมากกว่าการเป็นผู้รับ เป็นที่มาของชื่อเพลง ""อาการรัก""
ไดวะเฮาส์
ไดวะเฮาส์ (; ) เป็นผู้สร้างบ้านที่ใหญ่ที่สุดของญี่ปุ่น ที่มีความเชี่ยวชาญบ้านสำเร็จรูป บริษัทนี้ก่อตั้งใน ค.ศ. 1955 ที่โอซะกะ
เซอี
เซอี () เป็นเบคอนแบบพื้นบ้านของกูปังในเกาะติมอร์ จังหวัดนูซาเติงการาตะวันออก กระบวนการปรุงจะใส่นม เกลือ และเครื่องเทศทำให้มีรสชาติพิเศษต่างจากเบคอนโดยทั่วไป อาหารจานนี้พบได้ในภัตตาคารและร้านค้าบนเกาะติมอร์ ทำได้ทั้งจากหมูหรือเนื้อ โดยจะรับประทานกับซัมบัล คำว่าเซอีนั้นมาจากภาษาท้องถิ่นในติมอร์ หมายถึงเนื้อสัตว์รมควัน
อาหารจานนี้เป็นอาหารท้องถิ่นที่สืบทอดมาในจังหวัดนูซาเติงการาตะวันออก แต่เดิมทำมาจากเนื้อกวางติมอร์ ("Cervus timorensis") แต่ปัจจุบันกวางติมอร์หายากและใกล้สูญพันธุ์ จึงนิยมทำเซอีจากเนื้อหมูและเนื้อวัวแทน
เหตุอุกกาบาตตกในรัสเซีย พ.ศ. 2556
เหตุอุกกาบาตตกในรัสเซีย พ.ศ. 2556 เกิดขึ้นเมื่อเวลาประมาณ 9.20 น. ตามเวลาท้องถิ่น (03:20 UTC) ของวันที่ 15 กุมภาพันธ์ 2556 สะเก็ดดาวเข้าสู่ชั้นบรรยากาศของโลกเหนือประเทศรัสเซียและบางส่วนของประเทศคาซัคสถาน เกิดเป็นลูกไฟ พุ่งผ่านท้องฟ้าด้วยความเร็วอย่างน้อย 54,000 กม./ชั่วโมง และแตกเป็นเสี่ยง ๆ เหนือนครเชเลียบินสค์ สถาบันวิทยาศาสตร์รัสเซียประมาณว่า อุกกาบาตก้อนนี้หนักราว 10,000 ตันก่อนเข้าสู่ชั้นบรรยากาศโลก และเกิดระเบิดกลางอากาศที่ความสูงระหว่าง 30-50 กิโลเมตรเหนือพื้นดิน องค์การอวกาศนาซาของสหรัฐอเมริกา ประมาณว่าอุกกาบาตลูกนี้มีเส้นผ่านศูนย์กลางราว 17 เมตร และหนัก 9,000 ตัน โดยมีพลังงานที่ปลดปล่อยออกมาเทียบเท่ากับทีเอ็นที 500 กิโลตัน สะเก็ดดาวนี้ไม่ถูกตรวจพบก่อนเข้าสู่ชั้นบรรยากาศ
อุกกาบาตครั้งนี้เป็นวัตถุขนาดใหญ่ที่สุดที่มีบันทึกว่าพุ่งชนโลกนับแต่เหตุการณ์ที่ตุงกุสคาเมื่อปี 2451 และเป็นเหตุการณ์เดียวที่ทราบว่าส่งผลให้มีผู้ประสบภัยมากขนาดนี้ องค์การอวกาศรอสคอสมอสของรัสเซีย ประเมินเบื้องต้นว่า วัตถุดังกล่าวเคลื่อนที่ตามทางโคจรระดับต่ำด้วยความเร็วราว 108,000 กม./ชั่วโมง แหล่งข่าวรัสเซียและองค์การอวกาศยุโรปชี้ว่า เหตุอุกกาบาตครั้งนี้และดาวเคราะห์น้อย 2012 ดีเอ ที่โคจรเฉียดโลกในวันถัดมาไม่เกี่ยวข้องกัน
มีรายงานผู้ได้รับบาดเจ็บ 1,200 คน ส่วนใหญ่เป็นเพราะถูกเศษกระจกที่เกิดจากคลื่นกระแทกบาด มีรายงานผู้บาดเจ็บสาหัส 2 คน มีรายงานว่าอาคารจำนวนถึง 3,000 แห่งใน 6 เมืองใหญ่ในพื้นที่ได้รับความเสียหายเนื่องจากการระเบิดและแรงกระแทก
ลาลับ
ลาลับ (Lalab,lalap) เป็นอาหารซุนดา ที่ประกอบด้วยผักดิบหลายชนิดกินกับน้ำพริกกะปิแบบพื้นบ้านหรือซัมบัลเตอราซี มีจุดกำเนิดที่ชวาตะวันตก ประเทศอินโดนีเซีย แต่ดั้งเดิม อาหารชนิดนี้ปรุงจากผักที่รับประทานได้ในท้องถิ่นของซุนดา ในปัจจุบันลาลับจะประกอบด้วย กะหล่ำปลี แตงกวา ผักกาดหอม, ถั่วแขก ถั่วฝักยาว มะเขือเทศ มะเขือ, แมงลัก, ผักโขม, ผักบุ้ง, ใบมันสำปะหลัง ใบมะละกอ ฟักแม้วและมะเขือพวง ในบางครั้งจะใส่ สะตอ และลูกเนียง ผักส่วนใหญ่ที่รับประทานในลาลับจะเตรียมด้วยการล้างในน้ำสะอาดแล้วรับประทานดิบ แต่บางชนิดก็นำไปต้ม นึ่งหรือผัดก่อน เช่น สะตอ อาจจะรับประทานดิบหรือผัด ส่วนฟักแม้ว ผักบุ้ง และใบมันสำปะหลัง มักจะต้มก่อน รับประทานกับซัมบัลเตอราซี ซึ่งมีรสเผ็ด
ในปัจจุบัน ลาลับเป็น อาหารอินโดนีเซียที่ได้รับความนิยมทั่วประเทศ โดยรับประทานถัดจากอาหารจานหลัก เช่น ไก่ย่างหรือไก่ทอด ปลาดุกทอด ปลากระดี่ทอด หรือปลาย่าง อาหารจานนี้ใกล้เคียงกับอูลัมในมาเลเซีย
ลาลับเป็นอาหารที่มีวิตามิน ธาตุอาหารและเส้นใยสูง ผักที่รับประทานในลาลับมักมีสารต้านอนุมูลอิสระสูง มีฤทธิ์ต้านมะเร็ง ผักบางชนิดเป็นพืชสมุนไพร
การประท้วงต่อต้านสงคราม 15 กุมภาพันธ์ พ.ศ. 2546
การประท้วงต่อต้านสงคราม 15 กุมภาพันธ์ พ.ศ. 2546 เป็นวันการประท้วงที่มีการประสานงานกันทั่วโลก โดยมีประชาชนหลายล้านคนแสดงการคัดค้านสงครามอิรักซึ่งใกล้เข้ามาในขณะนั้น การประท้วงดังกล่าวเป็นส่วนหนึ่งของการประท้วงและเหตุการณ์การเมืองที่เริ่มตั้งแต่ปี 2545 และดำเนินต่อไปเมื่อสงครามอุบัติ
แหล่งข้อมูลประมาณจำนวนผู้เข้าร่วมแตกต่างกัน ตามข้อมูลของบีบีซีนิวส์ มีประชาชนเข้าร่วมระหว่างหกถึงสิบล้านคนในกว่าหกสิบประเทศในช่วงสุดสัปดาห์ วันที่ 15 และ 16 แหล่งข้อมูลอื่น ๆ ระบุตั้งแต่แปดถึงสามสิบล้านคน
การประท้วงใหญ่สุดบางที่เกิดในทวีปยุโรป การประท้วงในกรุงโรมมีผู้เข้าร่วมกว่าสามล้านคน และแสดงรายการในบันทึกสถิติโลกกินเนสส์ 2547 ว่าเป็นการชุมนุมต่อต้านสงครามครั้งใหญ่ที่สุดในประวัติศาสตร์ กรุงมาดริดเป็นที่มีการชุมนุมใหญ่เป็นอันดับสอง โดยมีผู้เข้าร่วมกว่า 1.5 ล้านคน ขณะที่จีนแผ่นดินใหญ่เป็นภูมิภาคหลักที่เดียวซึ่งไม่มีการประท้วงใด ๆ แต่ภายหลัง มีการเดินขบวนขนาดเล็กที่ส่วนใหญ่ผู้เข้าร่วมเป็นนักศึกษาต่างชาติ
ฟารูก มะห์มูด
ฟารูก มะห์มูด () เป็นทั้งนักธุรกิจ, นักการกุศล และนักสังคมสงเคราะห์ชาวอินเดีย เขาเป็นประธานและกรรมการผู้จัดการของซิลเวอร์ไลน์กรุ๊ป ซึ่งเป็นธุรกิจอสังหาริมทรัพย์ที่ตั้งอยู่ ณ บังกาลอร์ เขายังเป็นเลขานุการกิตติมศักดิ์ของอัล-อามีนเอ็ดดูเคชันแนลโซไซตี และเป็นประธานผู้ก่อตั้งสมาคมนายหน้าอสังหาริมทรัพย์แห่งชาติในประเทศอินเดีย
ภายหลังจากการสำเร็จการศึกษาขั้นพื้นฐาน มะห์มูดได้รับปริญญาสาขาการจัดการอสังหาริมทรัพย์ เขายังสำเร็จการศึกษาด้านหลักและการปฏิบัติทางอสังหาริมทรัพย์จากมหาวิทยาลัยแคลิฟอร์เนีย ฟูลเลอร์ตัน ในสหรัฐอเมริกา
มะห์มูดเป็นผู้อำนวยการของเอ็ม/เอสซิลเวอร์ไลน์เรียลตีไพรเวทลิมิเต็ด, เอ็ม/เอสมาริโกลด์เอสเตทไพรเวทลิมิเต็ด, เอ็ม/เอสซิลเวอร์ไลน์บิสิเนสแอนด์เทคพาร์คไพรเวทลิมิเต็ด และโกลบอลเอดจ์ซิสเต็มแอนด์เซอร์วิสลิมิเต็ด (สหราชอาณาจักร) และเป็นหุ้นส่วนของเอ็ม/เอสทิวดอร์อินเวสท์เมนท์ เขาเริ่มก่อตั้งสมาคมอสังหาริมทรัพย์บังกาลอร์ของอินเดียใน ค.ศ. 2000 และได้เป็นประธานของสมาคมดังกล่าว เขายังเป็นผู้ก่อตั้งสมาคมนายหน้าอสังหาริมทรัพย์แห่งชาติในประเทศอินเดีย
มะห์มูดเป็นสมาชิกสภาผู้แทนราษฎรเพียงของอินเดียที่ได้รับการเลือกตั้งในสมาคมอสังหาริมทรัพย์นานาชาติ ที่สหรัฐอเมริกา เขาเป็นตัวแทนของอินเดียเข้าร่วม "คณะทำงานระดับมันสมอง" ที่กรุงปารีส และเป็นสมาชิกสหพันธ์อสังหาริมทรัพย์นานาชาติ และที่ปรึกษานานาชาติของคณะเอฟเอ็นเอไอเอ็ม (ประเทศฝรั่งเศส) ตลอดจนเป็นสมาชิกของเอฟอาร์ไอซีเอสที่สถาบันผู้สำรวจรังวัด และเป็นรองประธานสภาโบรกเกอร์โลก รวมถึงปัจจุบันเป็นประธานสมาคมนายหน้าซื้อขายอสังหาริมทรัพย์บังกาลอร์ (บีอาร์เอ-ไอ) มะห์มูดเป็นตัวแทนของประเทศอินเดียในการประชุมเวิลด์คองออฟเกรสเอฟไอเอบีซีไอที่เซนต์ปีเตอร์สเบิร์ก ประเทศรัสเซีย
มะห์มูดเป็นผู้ดูแลทรัพย์สินของมูลนิธิซิลเวอร์ไลน์ ซึ่งให้การรองรับการให้บริการทางสังคมต่าง ๆ เช่น ทุนการศึกษา, ความช่วยเหลือทางการแพทย์, ที่อยู่อาศัยหลังการเกษียณ ฯลฯ เขาเป็นผู้อำนวยการของรางวัลอาชีวศึกษาแห่งสโมสรโรตารีมิดทาวน์บังกาลอร์ เขาเป็นประธานของคณะกรรมการทุนการศึกษาอัล-อามีน และสมาชิกผู้อุปถัมภ์คณะกรรมการผู้บริหารแห่งอัล-อามีนเอ็ดดูเคชันแนลโซไซตี ปัจจุบันเขายังเป็นสมาชิกของคณะกรรมการแห่งเซ็นทรัลวาคฟ์เคานซิลซึ่งมุ่งเน้นไปที่การพัฒนาสินทรัพย์วาคฟ์ในประเทศอินเดีย ลักษณะของการพัฒนาได้แก่การช่วยอุดหนุดสมาชิกประจำรัฐ, เงินให้กู้ยืมเพื่อการศึกษาแบบปลอดดอกเบี้ย, สวัสดิการสตรี, การวางแผนและการให้คำปรึกษาสำหรับกิจกรรมของคณะกรรมการทั่วประเทศ มะห์มูดยังเป็นเลขานุการกิตติมศักดิ์ของอัล-อามีนเอ็ดดูเคชันแนลโซไซตีซึ่งมีการบริหารในกว่า 140 สถาบัน นอกจากนี้ เขายังเป็นรองประธานสโมสรโรตารีมิดทาวน์บังกาลอร์
เวกซ์เนอร์
เวกซ์เนอร์ (Wexner) เป็นนามสกุลของ